CELEX: 32005R0211
Language: mt
Date: 2005-02-04 00:00:00
Title: Regolament tal-Kummissjoni (KE) Nru 211/2005 tal- 4 ta' Frar 2005 li jemenda r-Regolament (KE) Nru 1725/2003 li jadotta ċerti standards internazzjonali tal-kontabilità bi qbil mar-Regolament (KE) Nru 1606/2002 tal-Parlament Ewropew u tal-Kunsill rigward Standards Internazzjonali tar-Rappurtaġġ Finanzjarju (IFRS) 1 u 2 u l-Istandards tal-Kontabilità Internazzjonali (IASs) Nru 12, 16, 19, 32, 33, 38 u 39 Test b'rilevanza għaż-ŻEE

17.12.2008        MT              Il-Ġurnal Uffiċjali ta’ l-Unjoni Ewropea                          141

32005R0211

11.2.2005                     IL-ĠURNAL UFFIĊJALI TA’ L-UNJONI EWROPEA                            L 41/1

                 REGOLAMENT TAL-KUMMISSJONI (KE) Nru 211/2005

                                          tal-4 ta’ Frar 2005

 li jemenda r-Regolament (KE) Nru 1725/2003 li jadotta ċerti standards internazzjonali
 tal-kontabilità bi qbil mar-Regolament (KE) Nru 1606/2002 tal-Parlament Ewropew u
tal-Kunsill rigward Standards Internazzjonali tar-Rappurtaġġ Finanzjarju (IFRS) 1 u 2
    u l-Istandards tal-Kontabilità Internazzjonali (IASs) Nru 12, 16, 19, 32, 33, 38 u 39

                                   (Test b’rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea.

Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill
tad-19 ta’ Lulju 2002 dwar l-applikazzjoni ta’ standards internazzjonali tal-kontabilità1, u
b’mod partikolari l-Artikolu 3(1) tiegħu,

Billi:

(1)      Bir-Regolament tal-Kummissjoni (KE) Nru 1725/20032, ċerti standards u
         interpretazzjonijiet internazzjonali li kienu għadhom jeżistu fl-1 ta’ Settembru 2002
         ġew adottati.

(2)      Fid-19 ta’ Frar 2004, il-Bord tal-Istandards Internazzjonali tal-Kontabilità (IASB)
         ippubblika Standard Internazzjonali tar-Rappurtaġġ Finanzjarju (IFRS) 2 Pagament
         ibbażat fuq ishma. IFRS 2 jesiġi li għall-ewwel darba l-kumpaniji juru fid-
         dikjarazzjonijiet tad-dħul tagħhom l-effetti ta’ Tranżazzjonijiet ta’ pagamenti bbażati
         fuq ishma, inklużi spejjeż assoċjati ma’ tranżazzjonijiet li fihom jingħataw opzjonijiet
         fuq l-ishma lill-maniġers u l-impjegati. Fl-imgħoddi, tranżazzjonijiet li fihom kienu
         jingħataw opzjonijiet fuq l-ishma lill-impjegati ma kinux jiġu rikonoxxuti fid-
         dikjarazzjonijiet tad-dħul tal-kumpanija imma kienu jintwerew fin-noti u ma kinux
         jaffettwaw ir-rappurtaġġ tal-qligħ lis-swieq kapitali.

1
         ĠU L 243, 11.9.2002, p. 1.
2
         ĠU L 261, 13.10.2003, p. 1. Ir-Regolament kif emendat l-aħħar bir-Regolament (KE) Nru 2238/2004
         (ĠU L 394, 31.12.2004, p. 1).
 ---pagebreak--- 142            MT               Il-Ġurnal Uffiċjali ta’ l-Unjoni Ewropea                       17.12.2008

(3)   Il-konsultazzjoni mal-esperti tekniċi fil-qasam tikkonferma li l-IFRS 2 jilħaq l-kriterji
      tekniċi għall-adozzjoni stabbiliti fl-Artikolu 3 tar-Regolament (KE) Nru 1606/2002, u
      b’mod partikolari r-rekwiżit li dawn iwasslu għall-ġid pubbliku Ewropew.

(4)   L-IFRS 2 ma jispeċifikax liema mudelli ta’ valutazzjoni għandhom jintużaw. Minflok,
      jiddeskrivi biss il-fatturi li għandhom tal-anqas jiġu kkunsidrati meta jiġi stmat il-valur
      ġust ta’ pagamenti bbażati fuq ishma. Dan sar apposta sabiex ma jiġix impedut l-
      iżvilupp ta’ tekniki tal-kalkolu adattati li sa issa ma jeżistux għal kull forma ta’
      pagament ibbażat fuq ishma (eż. opzjonijiet fit-tul fuq stokks għall-impjegati li ma
      jistgħux jiġu nnegozjati). Fil-futur jista' jkun li jiġu żviluppati metodi alternattivi
      ġodda biex jakkomodaw il-ħtiġijiet ta’ kumpaniji, awdituri u investituri. B’mod
      partikolari, kumpaniji ġodda rreġistrati fil-Borża jew kumpaniji mingħajr esperjenza
      suffiċjenti jistgħu jsibuha diffiċli biex jistmaw il-prezz futur tal-ishma.

(5)   Il-Kummissjoni qieset il-kritika dwar il-kumplessità tal-IFRS 2 Pagament ibbażat fuq
      ishma li ntbagħtet minn diversi partijiet konċernati waqt il-proċess ta’ konsultazzjoni.
      Il-Kummissjoni hi konxja tal-kwistjonijiet tekniċi li għad fadal dwar dan l-istandard u
      t-tħassib relatat dwar l-impatt ekonomiku tagħhom. Il-Kummissjoni tagħraf li,
      minħabba l-impatt potenzjali, bħal pereżempju dak fuq skemi għall-impjegati ta’
      opzjonijiet fuq l-istokks, u l-implikazzjonijiet possibbli għall-kompetittività ta’
      kumpaniji tal-UE, l-applikazzjoni għandha tiġi ssorveljata regolarment. Madankollu, l-
      approvazzjponi hija fl-interess tas-swieq kapitali Ewropej u l-investituri Ewropej. Il-
      Kummissjoni għaldaqstant se timmonitorja l-effetti futuri tal-IFRS 2 fuq kumpaniji
      Ewropej u tirrivedi l-applikabilità tal-istandard sa mhux aktar tard minn Lulju 2007.

(6)   Il-Kummissjoni tfakkar li r-Regolament (KE) Nru 1606/2002 (ir-Regolament tal-IAS)
      tad-19 ta’ Lulju 2002 jesiġi li għal kull sena finanzjarja li tibda fl-1 ta’ Jannar 2005
      jew wara, kumpaniji rregolati mil-liġi ta’ Stat Membru għandhom iħejju l-kontijiet
      konsolidati tagħhom skont l-istandards internazzjonali tal-kontabilità adottati skont il-
      proċeduri stabbiliti fl-Artikolu 6(2) jekk, fid-data tal-karta tal-bilanċ tagħhom, it-titoli
      tagħhom jiġu nnegozjati f’suq irregolat ta’ kwalunkwe Stat Membru skont it-tifsira tal-
      Artikolu 1(13) tad-Direttiva tal-Kunsill 93/22/KEE tal-10 ta’ Mejju 1993 fuq servizzi
      tal-investiment fil-qasam tat-titoli3.

(7)   L-adozzjoni tal-IFRS 2 timplika, b’konsegwenza, emendi għal standards
      internazzjonali oħra tal-kontabilità sabiex tiġi żgurata konsistenza bejn standards
      internazzjonali tal-kontabilità. Dawk l-emendi konsegwenzjali qegħdin jaffettwaw l-
      Istandard Internazzjonali tar-Rappurtaġġ Finanzjarju (IFRS) Nru 1, Standards
      Internazzjonali tal-Kontabilità (IASs) Nri 12, 16, 19, 32, 33, 38 u 39.

(8)   Għalhekk ir-Regolament (KE) Nru 1725/2003 huwa emendat skont dan.

(9)   Il-miżuri stiġulati f’dan ir-Regolament huma skont l-opinjoni tal-Kumitat Regolatorju
      tal-Kontabilità,

3
      ĠU L 141, 11.6.1993, p. 27. Id-Direttiva kif emendata l-aħħar bid-Direttiva 2002/87/KE tal-Parlament
      Ewropew u tal-Kunsill (ĠU L 35, 11.2.2003, p. 1).
 ---pagebreak--- 17.12.2008      MT            Il-Ġurnal Uffiċjali ta’ l-Unjoni Ewropea                    143

ADOTTAT DAN IR-REGOLAMENT:

                                           Artikolu 1

L-Anness għar-Regolament (KE) Nru 1725/2003 huwa emendat kif ġej:

         1. Standard Internazzjonali tar-Rappurtaġġ Finanzjarju (IFRS) 2 Pagament ibbażat
         fuq ishma għandu jiddaħħal fl-Anness għar-Regolament (KE) Nru 1725/2003;

         2. l-adozzjoni tal-IFRS 2 timplika, b’konsegwenza, emendi għall-IFRS 1, għall-
         Istandards Internazzjonali tal-Kontabilità (IASs) Nri 12, 16, 19, 32, 33, 38 u 39
         sabiex tiġi żgurata konsistenza bejn l-istandards internazzjonali tal-kontabilità;

         3. it-test li għandu jiddaħħal huwa stabbilit fl-Anness għal dan ir-Regolament

                                           Artikolu 2

Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-
Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 4 ta’ Frar 2005.
Għall-Kummissjoni

Charlie McCREEVY
Membru tal-Kummissjoni
 ---pagebreak--- 144            MT            Il-Ġurnal Uffiċjali ta’ l-Unjoni Ewropea              17.12.2008

                                           ANNESS

         STANDARDS INTERNAZZJONALI TAR-RAPPURTAĠĠ
                        FINANZJARJU

Bla Titolu

IFRS 2 Pagament ibbażat fuq Ishma

Riproduzzjoni permessa fiż-Żona Ekonomika Ewropea. Id-drittijiet eżistenti kollha rriservati
lil hinn miż-ŻEE, għajr għad-dritt tar-riproduzzjoni għall-finijiet ta’ użu persunali jew użu
ġust ieħor.. Aktar informazzjoni tista’ tinkiseb mill-IASB fuq www.iasb.org.uk.
 ---pagebreak--- 17.12.2008       MT            Il-Ġurnal Uffiċjali ta’ l-Unjoni Ewropea                        145

 IFRS 2 STANDARD INTERNAZZJONALI TAR-RAPPURTAĠĠ FINANZJARJU 2
                      Pagament ibbażat fuq Ishma
                                           TAQSIRA

Paragrafi Għan

Ambitu

Rikonoxximent

Tranżazzjonijiet ta’ pagamenti bbażati fuq ishma ssaldati b'ekwità

Ħarsa Ġenerali

Tranżazzjonijiet li fihom wieħed jirċievi servizzi

Tranżazzjonijiet imkejla b’referenza għall-valur ġust ta' strumenti azzjonarji mogħtija

Determinazzjoni tal-valur ġust tal-istrumenti azzjonarji mogħtija

Trattament ta’ kundizzjonijiet ta' vestiment

Trattament tal-aspett tar-reload

Wara d-data tal-vestiment

Jekk il-valur ġust tal-istrumenti azzjonarji ma jistax jiġi stmat b’mod ta’ min joqgħod fuqu

Modifiki għat-termini u l-kundizzjonijiet li fuqhom ġew mogħtija strumenti azzjonarji, inklużi
kanċellazzjonijiet u saldi

Tranżazzjonijiet ta’ pagamenti bbażati fuq ishma b'sald ta’ flus

Tranżazzjonijiet ta’ pagamenti bbażati fuq ishma b’alternattivi ta’ flus

Tranżazzjonijiet ta’ pagamenti bbażati fuq ishma li fihom it-termini tal-arranġament jipprovdu
lill-kontropartit b'għażla ta’ sald

Tranżazzjonijiet ta’ pagamenti bbażati fuq ishma li fihom it-termini tal-arranġament jipprovdu
lill-entità b'għażla ta’ sald

Żvelar

Provvedimenti tranżizzjonali

Data effettiva
 ---pagebreak--- 146              MT           Il-Ġurnal Uffiċjali ta’ l-Unjoni Ewropea                     17.12.2008

GĦAN

       1. Il-mira ta’ dan l-IFRS hi li jiġi speċifikat ir-rappurtaġġ finanzjarju minn entità
       meta din tieħu r-responsabbiltà ta’ tranżazzjoni ta’ pagament ibbażat fuq ishma.
       B’mod partikolari, jitlob li entità tirrifletti fil-profitt u t-telf u l-pożizzjoni finanzjarja
       tagħha l-effetti ta’ tranżazzjoni ta’ pagament ibbażat fuq ishma, inklużi spejjeż
       assoċjati ma’ tranżazzjonijiet li fihom opzjonijiet fuq l-ishma jingħataw lill-
       impjegati.

IFRS 2AMBITU

       2. Entità għandha tapplika dan l-IFRS fil-kontabilità għal kull tranżazzjoni ta’
       pagament ibbażat fuq ishma inklużi:

             (a)Tranżazzjonijiet ta’ pagamenti bbażati fuq ishma ssaldati b’ishma, li fihom
             l-entità tirċievi oġġetti jew servizzi bħala pagament għal strumenti azzjonarji
             tal-entità (inklużi ishma jew opzjonijiet fuq l-ishma),

             (b)Tranżazzjonijiet ta’ pagamenti bbażati fuq ishma ssaldati bil-flus, li fihom l-
             entità tixtri oġġetti jew servizzi billi tidħol għal obbligi mal-fornitur ta’ dawk l-
             oġġetti jew servizzi għal ammonti li huma bbażati fuq il-prezz (jew il-valur)
             tal-ishma tal-entità jew strumenti azzjonarji oħra tal-entità,

             u

             (c) Tranżazzjonijiet li fihom l-entità tirċievi jew tixtri oġġetti jew servizzi u t-
             termini tal-arranġament jipprovdu jew lill-entità jew lill-fornitur ta’ dawk l-
             oġġetti jew is-servizzi għażla jekk l-entità tħallasx it-tranżazzjoni bi flus (jew
             assi oħra) jew bil-ħruġ ta’ strumenti azzjonarji,

       minbarra kif innotat fil-paragrafi 5 u 6.

       3. Għall-finijiet ta’ dan l-IFRS, trasferimenti ta’ strumenti azzjonarji ta’ entità mill-
       azzjonisti tagħha lil partijiet li fornew oġġetti jew servizzi lill-entità (inklużi
       impjegati) huma tranżazzjonijiet ta’ pagament ibbażat fuq ishma, sakemm it-
       trasferiment ma jkunx evidentement għal skop ieħor minbarra pagament għal oġġetti
       jew servizzi fornuti lill-entità. Dan japplika wkoll għal trasferimenti ta’ strumenti
       azzjonarji tal-kumpanija prinċipali tal-entità, jew strumenti azzjonarji ta’ entità oħra
       fl-istess grupp tal-entità, lil partijiet li fornew oġġetti jew servizzi lill-entità.

       4. Għall-finijiet ta’ dan l-IFRS, tranżazzjoni ma’ impjegat/a (jew parti oħra) fil-
       kapaċità tiegħu/tagħha bħala pussessur ta’ strumenti azzjonarji tal-entità mhix
       tranżazzjoni ta’ pagament ibbażat fuq ishma. Pereżempju, jekk entità tagħti lil kull
       min għandu klassi partikolari tal-istrumenti azzjonarji tagħha d-dritt li jixtri strumenti
       azzjonarji addizzjonali tal-entità bi prezz anqas mill-valur ġust ta’ dawk l-istrumenti
       azzjonarji, u impjegat/a j/tirċievi tali dritt għax hu/hi għandu/ha strumenti azzjonarji
       ta’ dik il-klassi partikolari, l-għoti jew l-eżerċizzju ta’ dak id-dritt mhux soġġett
       għall-ħtiġijiet ta’ dan l-IFRS.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                       147

         5. Kif innotat fil-paragrafu 2, dan l-IFRS japplika għal tranżazzjonijiet ta’ pagamenti
         bbażati fuq ishma li fihom entità takkwista jew tirċievi oġġetti jew servizzi. Oġġetti
         jinkludu inventarji, oġġetti tal-konsum, proprjetà, impjanti u apparat, assi intanġibbli
         u assi oħra mhux finanzjarji. Madankollu, entità ma għandhiex tapplika dan l-IFRS
         għal tranżazzjonijiet li fihom l-entità takkwista oġġetti bħala parti mill-assi netti
         akkwistati f’tagħqida kummerċjali li għaliha tapplika IAS 22 Tagħqid Kummerċjali.
         Għalhekk, strumenti azzjonarji maħruġa wara tagħqida kummerċjali bħala skambju
         għall-kontroll tal-kumpanija mixtrija ma jaqgħux taħt l-iskop ta’ dan l-IFRS. B’mod
         simili, irid jingħata kont tal-kanċellazzjoni, tibdil jew modifikazzjoni oħra ta’
         arranġamenti għall-pagamenti bbażati fuq ishma minħabba tagħqida kummerċjali
         jew ristrutturazzjoni oħra ta’ ishma b’konformità ma’ dan l-IFRS.

         6. Dan l-IFRS ma japplikax għal tranżazzjonijiet ta’ pagamenti bbażati fuq ishma li
         fihom l-entità tirċievi jew takkwista oġġetti jew servizzi taħt kuntratt fl-iskop tal-
         paragrafi 8-10 tal-IAS 32 Strumenti Finanzjarji: Wiri u Preżentazzjoni (kif rivedut fl-
         2003) jew paragrafi 5-7 tal-IAS 39 Strumenti Finanzjarji: Għarfien u Kalkolu (kif
         rivedut fl-2003).

RIKONOXXIMENT

         7.Entità għandha tirrikonoxxi l-oġġetti jew servizzi riċevuti jew akkwistati
         f’tranżazzjoni ta’ pagament ibbażat fuq ishma meta tottjeni l-oġġetti jew meta jiġu
         rċevuti s-servizzi. L-entità għandha tagħraf żjieda korrispondenti fl-ishma jekk l-
         oġġetti jew servizzi kienu riċevuti f’tranżazzjoni ta’ pagament ibbażat fuq ishma
         imħallas b’ishma, jew obbligu jekk l-oġġetti jew servizzi ġew akkwistati
         f’tranżazzjoni ta’ pagament ibbażat fuq ishma imħallas bi flus.

         8.Meta l-oġġetti jew is-servizzi riċevuti jew akkwistati f’tranżazzjoni ta’ pagament
         ibbażat fuq ishma ma jikkwalifikawx għar-rikonoxximent bħala assi, għandhom jiġu
         rikonoxxuti bħala spejjeż.

         IFRS 29. Tipikament, spiża tinqala’ mill-konsum ta’ oġġetti jew servizzi.
         Pereżempju, servizzi jiġu kkunsmati immedjatament, f’liema każ spiża tiġi
         rikonoxxuta bħala l-kontroparti jagħti servizz. Oġġetti jistgħu jiġu kkunsmati fuq
         perjodu ta’ żmien jew, f’każ ta’ inventarji, mibjugħa aktar tard, f’liema każ spiża tiġi
         rikonoxxuta meta l-oġġetti jiġu kkunsmati jew mibjugħa. Madankollu, kultant
         jentħieġ li spiża tiġi rikonoxxuta qabel mal-oġġetti jew is-servizzi jiġu kkunsmati jew
         mibjugħa, għaliex ma jikkwalifikawx għar-rikonoxximent bħala assi. Pereżempju,
         entità taf takkwista oġġetti bħala parti mill-fażi tar-riċerka ta’ proġett għall-iżvilupp
         ta’ prodott ġdid. Għalkemm dawn l-oġġetti ma jkunux ġew ikkunsmati, forsi ma
         jikkwalifikawx għar-rikonoxximent bħala assi taħt l-IFRS applikabbli..

TRANŻAZZJONIJIET TA’ PAGAMENTI BBAŻATI FUQ ISHMA SSALDATI
     B'EKWITÀ

Ħarsa Ġenerali

         10.Għal tranżazzjonijiet ta’ pagamenti bbażati fuq ishma ssaldati b’ishma, l-entità
         għandha tikkalkula l-oġġetti jew is-servizzi riċevuti, u ż-żieda korrispondenti fl-
 ---pagebreak--- 148              MT               Il-Ġurnal Uffiċjali ta’ l-Unjoni Ewropea                         17.12.2008

        ishma, direttament, mal-valur ġust tal-oġġetti jew is-servizzi riċevuti, sakemm dak il-
        valur ġust ma jistax jiġi stmat b’mod ta’ min wieħed joqgħod fuqu. Jekk l-entità ma
        tistax tistma b’mod ta’ min joqgħod fuqu l-valur ġust tal-oġġetti jew is-servizzi
        riċevuti, l-entità għandha tikkalkula il-valur tagħhom, u ż-żieda korrispondenti fl-
        ishma, indirettament, b’referenza għall-valur ġust tal-istrumenti azzjonarji mogħtija.

        11. Biex tapplika l-ħtiġijiet tal-paragrafu 10 għal tranżazzjonijiet ma’ impjegati u
        oħrajn li jipprovdu servizzi simili4, l-entità għandha tikkalkula l-valur ġust tas-
        servizzi riċevuti b’referenza għall-valur ġust tal-istrumenti azzjonarji mogħtija,
        għaliex tipikament mhux possibbli jiġi stmat b’mod li wieħed joqgħod fuqu l-valur
        ġust tas-servizzi riċevuti, kif ġie spjegat fil-paragrafu 12. Il-valur ġust ta’ dawk l-
        istrumenti azzjonarji għandu jiġi kkalkulat fid-data tal-għotja.

        12. Tipikament, ishma, opzjonijiet fuq l-ishma jew strumenti azzjonarji oħra
        jingħataw lil impjegati bħala parti mill-pakkett tal-paga tagħhom, barra minn paga ta’
        flus u benefiċċji oħra tal-impjieg. Is-soltu, mhux possibbli li wieħed jikkalkola
        direttament is-servizzi riċevuti għal komponenti partikolari tal-pakkett tal-paga tal-
        impjegat. Forsi ma jkunx possibbli anqas jiġi kkalkulat il-valur ġust tal-pakkett totali
        tal-paga indipendentement, mingħajr ma jiġi kkalkulat direttament il-valur ġust tal-
        istrumenti azzjonarji mogħtija. Barra minn hekk, ishma jew opzjonijiet fuq l-ishma
        jingħataw kultant bħala parti ta’ arranġament dwar bonus, minflok bħala parti ta’
        kumpens bażiku, eż. bħala inċentiv lill-impjegati biex jibgħu fl-impjieg tal-entità jew
        biex jiġu ppremjati għall-isforzi tagħhom fit-titjib tal-ħidma tal-entità. Permezz tal-
        għoti ta’ ishma jew opzjonijiet fuq l-ishma, flimkien ma’ kumpens ieħor, l-entità qed
        tħallas kumpens addizzjonali biex tikseb benefiċċji addizzjonali. Li wieħed jistma l-
        valur ġust ta’ dawk il-benefiċċji addizzjonali probabbilment jirriżulta diffiċli.
        Minhabba d-diffikultà li wieħed jikkalkola direttament il-valur ġust tas-servizzi
        riċevuti, l-entità trid tkkalkola l-valur ġust tas-servizzi tal-impjegat riċevuti
        b’referenza għall-valur ġust tal-istrumenti azzjonarji mogħtija.

        13. Biex jiġu applikati l-ħtiġijiet tal-paragrafu 10 lil tranżazzjonijiet ma’ partijiet li
        mhumiex impjegati, għandu jkun hemm preżunzjoni konfutabbli li l-valur ġust tal-
        oġġetti jew is-servizzi riċevuti jista’ jiġi stmat b’mod ta’ min wieħed joqgħod fuqu.
        Dak il-valur ġust għandu jiġi kkalkulat fid-data li l-entità rċeviet l-oġġetti jew il-
        kontroparti offriet is-servizz. F’każijiet rari, jekk l-entità tikkonfuta din il-
        preżunzjoni għax ma tistax tistma b’mod li wieħed joqgħod fuqu l-valur ġust tal-
        oġġetti jew is-servizzi riċevuti, l-entità għandha tikkalkula l-oġġetti jew is-servizzi
        riċevuti, u ż-żieda korrispondenti fl-ishma, indirettament, permezz ta’ referenza
        għall-valur ġust tal-istrumenti azzjonarji mogħtija, ikkalkulati fid-data li l-entità
        tottjeni l-oġġetti jew is-servizzi jew il-kontroparti tipprovdi s-servizz.

Tranżazzjonijiet li fihom wieħed jirċievi servizzi

        14. Jekk l-istrumenti azzjonarji mogħtija jagħtu vestiment immedjatament, il-
        kontroparti ma jenħtiġilhiex tikkumpleta perjodu speċifiku ta’ servizz qabel ma ssir
        intitolata mingħajr ebda kundizzjoni għal dawk l-istrumenti azzjonarji. Fin-nuqqas
        ta’ evidenza għall-kuntrarju, l-entità trid tippreżumi li s-servizzi pprovduti mill-

4
       Fil-kumplament ta’ dan l-IFRS, kull referenza għal impjegati tinkludi wkoll oħrajn li jipprovdu servizzi
       simili.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                         149

         kontroparti bħala pagament għall-istrumenti azzjonarji ġew riċevuti. F’dan il-każ,
         fid-data tal-għotja l-entità trid tirrikonoxxi s-servizzi riċevuti bla tnaqqis, b’żieda
         korrispondenti fl-ishma.

         IFRS 215. Jekk l-istrumenti azzjonarji mogħtija ma jagħtux vestiment sakemm il-
         kontroparti tikkumpleta perjodu speċifikat ta’ servizz, l-entità għandha tippreżumi li
         servizzi li għandhom jingħataw mill-kontroparti bħala pagament għal dawk l-
         istrumenti azzjonarji se jiġu rċevuti fil-futur, waqt il-perjodu ta' vestiment. L-entità
         trid tagħti kont ta’ dawk is-servizzi kif jiġu pprovduti mill-kontroparti waqt il-
         perjodu ta' vestiment, b’żieda korrispondenti fl-ishma. Pereżempju:

               (a) jekk impjegat jingħata opzjonijiet fuq l-ishma b’kundizzjoni li jiġu
               kkumpletati tliet snin servizz, allura l-entità għandha tippreżumi li s-servizzi li
               jridu jingħataw mill-impjegat bħala pagament għall-opzjonijiet fuq l-ishma jiġu
               riċevuti fil-futur, matul dak il-perjodu ta’ tliet snin li fih jingħata vestiment.

               (b) jekk impjegat jingħata opzjonijiet fuq l-ishma b’kundizzjoni li tiġi
               sodisfatta kundizzjoni tal-effiċjenza u li jibqa’ fl-impjieg tal-entità sakemm tiġi
               sodisfatta dik il-kundizzjoni tal-effiċjenza, u t-tul tal-perjodu li fih jingħata
               vestiment jvarja skont meta tiġi sodisfatta dik il-kundizzjoni tal-effiċjenza, l-
               entità għandha tippreżumi li s-servizzi li għandhom jingħataw mill-impjegat
               bħala pagament għall-opzjonijiet fuq l-ishma jiġu riċevuti fil-futur, tul il-
               perjodu mistenni ta' vestiment. L-entità għandha tistma t-tul tal-perjodu
               mistenni ta' vestiment fid-data tal-għotja, fuq bażi tar-riżultat l-aktar probabbli
               tal-kundizzjoni tal-effiċjenza. Jekk il-kundizzjoni tal-effiċjenza hija kundizzjoni
               tas-suq, l-istima tat-tul tal-perjodu mistenni ta' vestiment għandu jkun
               konsistenti mas-suppożizzjonijiet użati fl-istima tal-valur ġust tal-opzjonijiet
               mogħtija, u ma għandux jiġi rivedut sussegwentement. Jekk il-kundizzjoni tal-
               effiċjenza mhix kundizzjoni tas-suq, l-entità għandha tirrevedi l-istima tagħha
               tat-tul tal-perjodu ta' vestiment, jekk meħtieġ, jekk informazzjoni sussegwenti
               tindika li t-tul tal-perjodu ta' vestiment jvarja minn stimi preċedenti.

Tranżazzjonijiet imkejla b’referenza għall-valur ġust ta' strumenti azzjonarji mogħtija

Determinazzjoni tal-valur ġust tal-istrumenti azzjonarji mogħtija

         16. Għal tranżazzjonijiet ikkalkulati b’referenza għall-valur ġust tal-istrumenti
         azzjonarji mogħtija, entità għandha tikkalkula l-valur ġust tal-istrumenti azzjonarji
         mogħtija fid- data tal-kalkolu, ibbażati fuq prezzijiet tas-suq jekk disponibbli, meta
         jiġu kkunsidrati t-termini u l-kundizzjonijiet li bihom ngħataw dawk l-istrumenti
         azzjonarji (soġġetti għall-ħtiġijiet tal-paragrafi 19-22).

         17. Jekk il-prezzijiet tas-suq mhumiex disponibbli, l-entità għandha tistma l-valur
         ġust tal-istrumenti azzjonarji mogħtija bl-użu ta’ teknika tal-valutazzjoni biex tistma
         x’kien ikun il-prezz ta’ dawk l-istrumenti azzjonarji fid-data tal-kalkolu
         f’tranżazzjoni ′l bogħod bejn partijiet infurmati tajjeb, disposti. It-teknika tal-
         valutazzjoni għandha tkun konsistenti ma’ metodoloġiji għall-valutazzjoni
         ġeneralment aċċettati għall-apprezzament ta’ strumenti finanzjarji, u għandha
         tinkorpora l-fatturi u s-suppożizzjonijiet kollha li parteċipanti fis-suq infurmati tajjeb,
 ---pagebreak--- 150             MT             Il-Ġurnal Uffiċjali ta’ l-Unjoni Ewropea                   17.12.2008

         disposti, jikkunsidraw biex jistabbilixxu l-prezz (soġġett għall-ħtiġijiet tal-paragrafi
         19-22).

         18. Anness B fih aktar direzzjoni dwar il-kalkolu tal-valur ġust ta’ ishma u
         opzjonijiet fuq l-ishma, u jiffoka fuq it-termini u l-kundizzjonijiet speċifiċi li huma
         karatteristiċi komuni ta’ għotja ta’ ishma jew opzjonijiet ta’ ishma lill-impjegati.

Trattament ta’ kundizzjonijiet ta’ vestiment

         19. Għotja ta’ strumenti azzjonarji tista’ tkun b’kundizzjoni li jiġu sodisfatti
         kundizzjonijiet ta’ vestiment speċifiċi. Pereżempju, għotja ta’ ishma jew opzjonijiet
         fuq l-ishma lil impjegat jiddependi tipikament fuq jekk l-impjegat jibqax fl-impjieg
         tal-entità għal perjodu speċifikat. Jista’ jkun hemm kundizzjonijiet tal-effiċjenza li
         jridu jiġu sodisfatti, bħal li l-entità trid tilħaq tkabbir speċifiku fil-profitt jew żieda
         speċifika fil-prezz tal-ishma tal-entità. Kundizzjonijiet ta' vestiment, minbarra
         kundizzjonijiet tas-suq, ma għandhomx jitqiesu meta jiġi stmat il-valur ġust tal-ishma
         jew l-opzjonijiet fuq l-ishma fid-data tal-kalkolu. Minflok, kundizzjonijiet ta'
         vestiment għandhom jitqiesu permezz tal-aġġustament tan-numru ta’ strumenti
         azzjonarji inklużi fil-kalkolu tal-ammont tat-tranżazzjoni sabiex, finalment, l-
         ammont rikonoxxut għal oġġetti jew servizzi riċevuti bħala pagament għall-
         istrumenti azzjonarji jkun ibbażat fuq l-għadd ta’ strumenti azzjonarji li
         eventwalment jagħtu vestiment. Għalhekk, fuq bażi kumulattiva, ebda ammont ma
         hu rikonoxxut għal oġġetti jew servizzi riċevuti jekk l-istrumenti azzjonarji mogħtija
         ma jagħtux vestiment minħabba n-nuqqas li tiġi sodisfatta kundizzjoni ta' vestiment,
         eż. il-kontroparti tonqos li ttemm perjodu ta’ servizz speċifikat, jew kundizzjoni tal-
         effiċjenza ma tiġix sodisfatta, soġġett għall-ħtiġijiet tal-paragrafu 21.

         20. Biex jiġu applikati l-ħtiġijiet tal-paragrafu 19, l-entità għandha tirrikonoxxi
         ammont għall-oġġetti jew servizzi riċevuti waqt il-perjodu ta' vestiment bbażat fuq l-
         aħjar stima disponibbli tan-numru ta’ strumenti azzjonarji mistennija ta' vestiment u
         għandha tirrivedi dik l-istima, jekk meħtieġ, jekk informazzjoni sussegwenti tindika
         li n-numru ta’ strumenti azzjonarji mistennija ta' vestiment hu differenti minn stimi
         preċedenti. Fid-data ta' vestiment, l-entitià għandha tirrivedi l-istima biex tqabbel l-
         għadd ta’ strumenti azzjonarji li finalment taw vestiment, soġġett għall-ħtiġijiet tal-
         paragrafu 21.

         IFRS 221. Kundizzjonijiet tas-suq, bħal prezz mira tal-ishma li fuqu jiġi
         kkundizzjonat l-vestiment (jew eżerċitabbilità), għandhom jiġu kkunsidrati meta jiġi
         stmat il-valur ġust tal-istrumenti azzjonarji mogħtija. Għaldaqstant, għal għotjiet ta’
         strumenti azzjonarji b’kundizzjonijiet tas-suq, l-entitità għandha tirrikonoxxi l-
         oġġetti jew is-servizzi riċevuti minn kontroparti li tissodisfa l-kundizzjonijiet l-oħra
         kollha ta' vestiment (eż. servizzi riċevuti minn impjegat li jibqa’ fis-servizz għal-
         perjodu speċifikat ta’ servizz), irrispettivament jekk tiġix sodisfatta dik il-
         kundizzjoni tas-suq.

Trattament tal-aspett tar-reload

         22. Għal opzjonijiet b’aspett tar-reload, il-aspett tar-reload ma għandhiex tiġi
         kkunsidrata meta jiġi stmat il-valur ġust ta’ opzjonijiet mogħtija fid-data tal-kalkolu.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                        151

         Minflok, opzjoni reload għandha tiqies bħala opzjoni ġdida ta’ grant, jekk u meta
         opzjoni reload tiġi sussegwentement mogħtija.

Wara d-data tal-vestiment

         23. Wara li tkun irrikonoxxiet l-oġġetti jew is-servizzi riċevuti b’konformità mal-
         paragrafi 10–22, u żieda korrispondenti fl-ishma, l-entità ma għandha tagħmel ebda
         aġġustament sussegwenti għall-ishma totali wara d-data ta' vestiment. Pereżempju, l-
         entità ma għandhiex sussegwentement taqleb l-ammont rikonoxxut għal servizzi
         riċevuti minn impjegat jekk l-istrumenti azzjonarji ta' vestiment wara jintilfu jew, fil-
         każ ta’ opzjonijiet fuq l-ishma, l-opzjonijiet ma jiġux eżerċitati. Madankollu, din il-
         ħtieġa ma tipprekludix l-entità mir-rikonoxximent ta’ trasferiment fost l-ishma, ie
         trasferiment minn komponent ta’ ishma għal ieħor.

Jekk il-valur ġust tal-istrumenti azzjonarji ma jistax jiġi stmat b’mod ta’ min joqgħod fuqu

         24. Il-ħtiġijiet fil-paragrafi 16–23 japplikaw meta l-entità tintalab tikkalkula
         tranżazzjoni ta’ pagament ibbażat fuq ishma b’referenza għall-valur ġust tal-
         istrumenti azzjonarji mogħtija. F’każijiet rari, l-entità tista’ ma tkunx kapaċi tistma
         b’mod li wieħed joqgħod fuqu l-valur ġust tal-istrumenti azzjonarji mogħtija fid-data
         tal-kalkolu, b’konformità mal-ħtiiġijiet fil-paragrafi 16–22. F’dawn il-każi rari biss,
         l-entità minflok għandha:

               (a) tikkalkula l-istrumenti azzjonarji fuq il-valur intrinsiku tagħhom,
               inizjalment fid-data li l-entità tottjeni l-oġġetti jew il-kontroparti tipprovdi s-
               servizz u sussegwentement f’kull data ta’ rappurtaġġ u fid-data tal-pagament
               finali, b’kwalunkwe tibdil fil-valur intrinsiku rikonoxxut f’profitt jew telf. Għal
               għoti ta’ opzjonijiet fuq l-ishma, l-arranġament għall-pagament ibbażat fuq
               ishma għandu jiġi mħallas finalment meta l-opzjonijiet jiġu eżerċitati, jiġu
               mitlufa (eż meta jispiċċa l-impjieg) jew jintilfu minħabba preskrizzjoni (eż fit-
               tmiem tal-ħajja tal-opzjoni).

               (b) tirrikonoxxi l-oġġetti jew is-servizzi riċevuti bbażati fuq l-għadd ta’
               strumenti azzjonarji li finalment jagħtu vestiment (fejn applikabbli) jiġu
               finalment eżerċitati. Biex tapplika din il-ħtieġa għal opzjonijiet fuq l-ishma,
               pereżempju, l-entità għandha tirrikonoxxi l-oġġetti jew is-servizzi riċevuti waqt
               il-perjodu ta' vestiment, jekk dawn jeżistu, b’konformità mal-paragrafi 14 u 15,
               ħlief li l-ħtiġijiet fil-paragrafu 15(b) dwar kundizzjoni tas-suq ma japplikawx.
               L-ammont rikonoxxut għal oġġetti jew servizzi riċevuti waqt il-perjodu ta'
               vestiment għandu jiġi bbażat fuq l-għadd ta’ opzjonijiet fuq l-ishma mistennija
               ta' vestiment. L-entità għandha tirrivedi dik l-istima, jekk hemm bżonn, jekk
               informazzjoni sussegwenti tindika li n-numru ta’ opzjonijiet fuq l-ishma
               mistennija ta' vestiment jvarja minn stimi preċedenti. Fid-data ta' vestiment, l-
               entità għandha tirrivedi l-istima biex tqabbel l-għadd ta’ strumenti azzjonarji li
               finalment taw vestiment. Wara d-data ta' vestiment, l-entità għandha taqleb l-
               ammont rikonoxxut għal oġġetti jew servizzi riċevuti jekk l-opzjonijiet fuq l-
               ishma wara jintilfu, jew jintilfu minħabba preskrizzjoni fl-aħħar tal-ħajja tal-
               opzjoni fuq l-ishma.
 ---pagebreak--- 152           MT              Il-Ġurnal Uffiċjali ta’ l-Unjoni Ewropea                   17.12.2008

       25. Jekk entità tapplika l-paragrafu 24, mhux meħtieġ li tapplika l-paragrafi 26-29,
       għax kwalunkwe modifikazzjonijiet għat-termini u l-kundizzjonijiet li fuqhom l-
       istrumenti azzjonarji ġew mogħtija jiġu kkunsidrati meta jiġi applikat il-metodu tal-
       valur intrinsiku stabbilit fil-paragrafu 24. Madankollu, jekk entità tħallas għotja ta’
       strumenti azzjonarji li għalihom ġie applikat il-paragrafu 24:

             (a) jekk il-pagament isir waqt il-perjodu ta' vestiment, l-entità trid tagħti kont
             tal-pagament bħala aċċellerazzjoni ta' vestiment, u allura għandha tirrikonoxxi
             immedjatament l-ammont li kieku kien jiġi rikonoxxut għal servizzi pprovduti
             tul il-kumplament tal-perjodu ta' vestiment.

             (b) għandu jingħata kont ta’ kwalunkwe pagament magħmul mal-pagament
             bħala x-xiri lura ta’ strumenti azzjonarji, ie bħala tnaqqis mill-ishma, ħlief sal-
             punt meta l-pagament jaqbeż il-valur intrinsiku tal-istrumenti azzjonarji,
             ikkalkulat fid-data tax-xiri lura. Kull eċċess tali għandu jiġi rikonoxxut bħala
             spiża.

IFRS 2Modifiki għat-termini u l-kundizzjonijiet li fuqhom ġew mogħtija strumenti
      azzjonarji, inklużi kanċellazzjonijiet u saldi

       26. Entità tista’ timmodifika t-termini u l-kundizzjonijiet li bihom ngħataw l-
       istrumenti azzjonarji. Pereżempju, tista’ tnaqqas il-prezz tal-eżerċizzju ta’ opzjonijiet
       mogħtija lil impjegati (ie tagħti prezz ieħor lill-opzjonijiet), li jkabbar il-valur ġust ta’
       dawk l-opzjonijiet. Il-ħtiġijiet fil-paragrafi 27-29 biex jingħata kont tal-effetti ta’
       modifikazzjonijiet huma espressi fil-kuntest ta’ tranżazzjonijiet ta’ pagamenti bbażati
       fuq ishma mal-impjegati. Madankollu, il-ħtiġijiet għandhom jiġu applikati wkoll għal
       tranżazzjonijiet ta’ pagamenti bbażati fuq ishma ma’ partijiet oħra minbarra
       impjegati li jiġu kkalkulati permezz ta’ referenza għall-valur ġust tal-istrumenti
       azzjonarji mogħtija. Fil-każ tal-aħħar, kwalunkwe referenza fil-paragrafi 27-29 għad-
       data tal-għotja għandha minflok tirreferi għad-data li l-entità takkwista l-oġġetti jew
       il-kontroparti tipprovdi servizz.

       27. L-entità għandha tirrikonoxxi, bħala minimu, is-servizzi riċevuti kkalkulati bil-
       valur ġust tad-data tal-għotja tal-istrumenti azzjonarji mogħtija, sakemm dawk l-
       istrumenti azzjonarji ma jagħtux vestiment minħabba nuqqas li jissodisfaw
       kundizzjoni ta' vestiment (minbarra kundizzjoni tas-suq) li kienet speċifikata fid-data
       tal-għotja. Dan japplika irrispettivament ta’ kwalunkwe modifikazzjonijiet għat-
       termini u l-kundizzjonijiet li bihom ngħataw l-istrumenti azzjonarji, jew
       kanċellazzjoni ta’ pagament għal dik l-għotja ta’ strumenti azzjonarji. Barra minn
       hekk, l-entità għandha tirrikonoxxi l-effetti ta’ modifikazzjonijiet li jżidu l-valur
       totali ġust tal-arranġament tal-pagament ibbażat fuq ishma jew li huma b’xi mod
       ieħor ta’ benefiċċju għall-impjegat. Tingħata direzzjoni dwar l-applikazzjoni ta’ din
       il-ħtieġa fl-Anness B.

       28. Jekk l-entità tikkanċella jew tħallas għotja ta’ strumenti azzjonarji waqt il-
       perjodu ta' vestiment (minbarra għotja kkanċellata minħabba telf meta ma jiġux
       sodisfatti l-kundizzjonijiet ta' vestiment):

             (a) l-entità għandha tagħti kont tal-kanċellazzjoni jew il-pagament bħala
             aċċellerazzjoni ta' vestiment, u allura għandha tirrikonoxxi immedjatament l-
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                         153

               ammont li kien inkella jiġi rikonoxxut għal servizzi riċevuti tul il-kumplament
               tal-perjodu ta' vestiment.

               (b) għandu jingħata kont ta’ kwalunkwe pagament magħmul lill-impjegat mal-
               kanċellazzjoni jew il-pagament tal-għotja bħala x-xiri lura ta’ interess
               azzjonarju, ie bħala tnaqqis mill-ishma, minbarra sal-punt li l-pagament jaqbeż
               il-valur ġust tal-istrumenti azzjonarji mogħtija, ikkalkulati fid-data tax-xiri lura.
               Kwalunkwe tali eċċess għandu jiġi rikonoxxut bħala spiża.

               (c) jekk jingħataw strumenti azzjonarji ġodda lill-impjegat u, fid-data li fiha
               jingħataw dawk l-istrumenti azzjonarji ġodda, l-entità tidentifika l-istrumenti
               azzjonarji ġodda bħala strumenti azzjonarji għall-bdil tal-istrumenti azzjonarji
               kkanċellati, l-entità għandha tagħti kont tal-għoti ta’ strumenti azzjonarji tal-
               bdil fl-istess mod bħall-modifikazzjoni tal-għotja oriġinali ta’ strumenti
               azzjonarji, b’konformità mal-paragrafu 27 u d-direzzjoni fl-Anness B. Il-valur
               ġust taż-żieda mogħtija hu d-differenza bejn il-valur ġust tal-istrumenti
               azzjonarji tal-bdil u l-valur nett ġust tal-istrumenti azzjonarji kkanċellati, fid-
               data li jingħataw l-istrumenti azzjonarji tal-bdil. Il-valur nett ġust tal-istrumenti
               azzjonarji kkanċellati hu l-valur ġust tagħhom, immedjatament qabel il-
               kanċellazzjoni, tneħħi l-ammont ta’ kwalunkwe pagament magħmul lill-
               impjegat mal-kanċellazzjoni tal-istrumenti azzjonarji li tiegħu jingħata kont
               bħala tnaqqis mill-ishma b’konformità ma’ (b) fuq. Jekk l-entità ma
               tidentifikax strumenti azzjonarji ġodda mogħtija bħala strumenti azzjonarji tal-
               bdil għall-istrumenti azzjonarji kkanċellati, l-entità għandha tagħti kont ta’
               dawk l-istrumenti azzjonarji ġodda bħala għotja ġdida ta’ strumenti azzjonarji.

         29. Jekk entità tixtri lura strumenti azzjonarji ta' vestiment, għandu jingħata kont tal-
         pagament li jsir lill-impjegat bħala tnaqqis mill-ishma, minbarra sal-punt li l-
         pagament jaqbeż il-valur ġust tal-istrumenti azzjonarji mixtrija lura, ikkalkulati fid-
         data tax-xiri lura. Kwalunkwe tali eċċess għandu jiġi rikonoxxut bħala spiża.

TRANŻAZZJONIJIET TA’ PAGAMENTI BBAŻATI FUQ ISHMA B'SALD TA’ FLUS

         30.Għal tranżazzjonijiet ta’ pagamenti bbażait fuq ishma mħallsa bi flus, l-entità trid
         tikkalkula l-oġġetti jew servizzi akkwistati u l-obbligu li tkun daħlet għalih mal-valur
         ġust tal-obbligu. Sakemm jiġi mħallas l-obbligu, l-entità trid terġa’ tikkalkula l-valur
         ġust tal-obbligu fid-data ta’ kull rappurtaġġ u fid-data tal-pagament, b’kwalunkwe
         tibdiliet fil-valur ġust rikonoxxuti fil-proitt u t-telf għall-perjodu.

         31. Pereżempju, entità għandha mnejn tagħti drittijiet ta’ apprezzament ta’ ishma lill-
         impjegati bħala parti tal-pakkett tal-paga tagħhom, li bihom l-impjegati jkunu
         intitolati għal pagament ta’ flus fil-futur (pjuttost milli strument azzjonarju), fuq bażi
         taż-żieda fil-prezz tal-ishma tal-entità minn livell speċifikat fuq perjodu speċifikat.
         Jew entità għandha mnejn tagħti lill-impjegati dritt biex jirċievu pagament ta’ flus
         fil-futur permezz li tagħtihom dritt għal ishma (inklużi ishma li għandhom jinħarġu
         mal-eżerċizzju ta’ opzjonijiet fuq l-ishma) li jistgħu jinfdew, jew b’mod mandatarju
         (eż. mat-tmiem tal-impjieg) jew fuq opzjoni tal-impjegat.

         IFRS 232. L_entità trid tirrikonoxxi s-servizzi riċevuti, u obbligu li tħallas għal dawk
         is-servizzi, kif l-impjegati joffru servizz. Pereżempju, xi drittijiet għall-apprezzament
 ---pagebreak--- 154            MT             Il-Ġurnal Uffiċjali ta’ l-Unjoni Ewropea                     17.12.2008

       ta’ ishma jagħtu vestiment minnufih, u allura l-impjegati mhumiex mitluba
       jikkumpletaw perjodu ta’ servizz speċifikat biex ikunu ntitolati għall-pagament ta’
       flus. Fin-nuqqas ta’ prova għall-kuntrarju, l-entità għandha tippreżumi li s-servizzi
       pprovduti mill-impjegati fi skambju għad-drittijiet għall-apprezzament tal-ishma ġew
       riċevuti. B’hekk, l-entità trid tirrikonoxxi immedjatament is-servizzi riċevuti u l-
       obbligu li tħallas għalihom. Jekk id-drittijiet għall-apprezzament tal-ishma ma
       jagħtux vestiment sakemm l-impjegati jkunu kkumpletaw perjodu speċifikat ta’
       servizz, l-entità għandha tirrikonoxxi s-servizzi riċevuti, u l-obbligu li tħallas
       għalihom, kif l-impjegati jipprovdu servizz waqt dak il-perjodu.

       33. L-obbligu jiġu kkalkulat, inizjalment u f’kull data ta’ rappurtaġġ sakemm
       jitħallas, fuq il-valur ġust tad-drittijiet għall-apprezzament tal-ishma, permezz tal-
       applikazzjoni ta’ mudell għall-apprezzament tal-opzjonijiet, billi wieħed jieħu kont
       tat-termini u l-kundizzjonijiet li bihom ingħataw id-drittijiet għall-apprezzament tal-
       ishma, u l-punt sa fejn l-impjegati jkunu pprovdew servizz sa dik id-data.

TRANŻAZZJONIJIET TA’ PAGAMENTI BBAŻATI FUQ ISHMA B’ALTERNATTIVI TA’ FLUS

       34.Għal tranżazzjonijiet ta’ pagamenti bbażati fuq ishma li fihom it-termini tal-
       arranġament jipprovdu jew lill-entità jew lill-kontroparti l-għażla ta’ jekk l-entità
       tħallasx it-tranżazzjoni bi flus (jew assi oħra) jew permezz li toħroġ strumenti
       azzjonarji, l-entità għandha tagħti kont ta’ dik it-tranżazzjoni, jew il-komponenti ta’
       dik it-tranżazzjoni, bħala tranżazzjoni ta’ pagament imħallas bi flus jekk, u sal-punt
       li, l-entità daħlet għal obbligu li tħallas bi flus jew assi oħraa, jew bħala tranżazzjoni
       ta’ pagament ibbażat fuq ishma mħallas b’ishma jekk, u sal-punt li, ma daħlet għal
       ebda tali obbligu.

Tranżazzjonijiet ta’ pagamenti bbażati fuq ishma li fihom it-termini tal-arranġament
       jipprovdu lill-kontropartit b'għażla ta’ sald

       35. Jekk entità tat lill-kontroparti d-dritt li jagħżel jekk tranżazzjoni ta’ pagament
       ibbażat fuq ishma titħallasx bi flus, jew permezz tal-ħruġ ta’ strumenti azzjonarji, l-
       entità tat strument finanzjarju kompost, li jinkludi komponent ta’ dejn (ie id-dritt tal-
       kontroparti li jitlob pagament bi flus) u komponent azzjonarju (ie id-dritt tal-
       kontroparti li titlob pagament b’strumenti azzjonarji pjuttost milli bi flus). Għal
       tranżazzjonijiet ma’ partijiet minbarra ma’ impjegati, li fihom il-valur ġust tal-oġġetti
       jew is-servizzi riċevuti jiġi kkalkulat direttament, l-entità trid tikkalkula l-komponent
       ta’ ishma tal-istrument finanzjarju kompost bħala d-differenza bejn il-valur ġust tal-
       oġġetti jew is-servizzi riċevuti u l-valur ġust tal-komponent ta’ self, fid-data meta
       jiġu riċevuti l-oġġetti jew is-servizzi

       36. Għal tranżazzjonijiet oħra, inklużi tranżazzjonijiet ma’ impjegati, l-entità trid
       tikkalkula l-valur ġust tal-istrument finanzjarju kompost fid-data tal-kalkolu, u tieħu
       kont tat-termini u l-kundizzjonijiet li bihom ngħataw id-drittijiet għall-flus jew għal
       strumenti azzjonarji.

       37. Biex tapplika l-paragrafu 36, l-entità trid l-ewwel tikkalkula l-valur ġust tal-
       komponent ta’ self, imbagħad tikkalkula l-valur ġust tal-komponent azzjonarju –
       filwaqt li tieħu kont li l-kontroparti irid jitlef id-dritt li jirċievi flus sabiex jirċievi l-
       istrument azzjonarju. Il-valur ġust tal-istrumenti finanzjarji komposti hu s-somma
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                          155

         tal-valuri ġusti taż-żewġ komponenti. Madankollu, tranżazzjonijiet ta’ pagamenti
         bbażati fuq ishma li fihom il-kontroparti għandu l-għażla ta’ pagament spiss huma
         strutturati sabiex il-valur ġust ta’ alternattiva ta’ pagament hu l-istess bħall-oħra.
         Pereżempju, il-kontroparti jista’ jkollu l-għażla li jirċievi opzjonijiet fuq l-ishma jew
         drittijiet għall-apprezzament ta’ ishma mħallsa bi flus. F’tali każijiet, il-valur ġust tal-
         komponent azzjonarju hu żero, u allura l-valur ġust tal-istrument finanzjarju kompost
         hu l-istess bħall-valur ġust tal-komponent ta’ dejn. Bil-maqlub, jekk il-valuri ġusti
         tal-alternattivi ta’ pagament ivarjaw, il-valur ġust tal-komponent azzjonarju s-soltu
         jkun akbar minn żero, f’liema każ il-valur ġust tal-istrument finanzjarju kompost
         ikun akbar mill-valur ġust tal-komponent ta’ dejn.

         38. L-entità għandha tagħti kont separatament tal-oġġetti jew is-servizzi riċevuti jew
         akkwistati għal kull komponent tal-istrument finanzjarju kompost. Għall-komponent
         ta’ dejn, l-entità trid tirrikonoxxi l-oġġetti jew is-servizzi mixtrija, u obbligu li tħallas
         għal dawk l-oġġetti jew is-servizzi, kif il-kontroparti jforni oġġetti jew jipprovdi
         servizz, b’konformità mal-ħtiġijiet applikati fuq tranżazzjonijiet ta’ pagamenti
         bbażati fuq ishma mħallsa bi flus (paragrafi 30-33). Għall-komponent azzjonarju
         (jekk jeżisti), l-entità trid tirrikonoxxi l-oġġetti jew is-servizzi riċevuti, u żieda fl-
         ishma, kif il-kontroparti jforni oġġetti jew jipprovdi servizz, b’konformità mal-
         ħtiġijiet applikabbli għal tranżazzjonijiet ta’ pagamenti bbażati fuq ishma mħallsa
         b’ishma (paragrafi 10–29).

         IFRS 239. Fid-data tal-pagament, l-entità għandha terġa’ tikkalkula l-obbligu fil-
         valur ġust tiegħu. Jekk l-entità toħroġ strumenti azzjonarji fuq pagament pjuttost
         milli tħallas bi flus, l-obbligu għandu jiġi trasferit direttament għall-ishma, bħala
         pagament għall-istrumenti azzjonarji maħruġa.

         40. Jekk l-entità tħallas bi flus fuq pagament pjuttost milli toħroġ strumenti
         azzjonarji, dak il-pagament għandu jiġi applikat biex iħallas l-obbligu kompletament.
         Kull komponent azzjonarju rikonoxxut qabel għandu jibqa’ fl-ishma. Permezz tal-
         għażla li jirċievi flus bħala pagament, il-kontroparti jkun tilef id-dritt li jirċievi
         strumenti azzjonarji. Madankollu, din il-ħtieġa ma tipprekludix l-entità milli
         tirrikonoxxi trasferiment ta’ ishma, ie trasferiment minn komponent ta’ interess għal
         ieħor.

Tranżazzjonijiet ta’ pagamenti bbażati fuq ishma li fihom it-termini tal-arranġament
       jipprovdu lill-entità b'għażla ta’ sald

         41. Għal tranżazzjoni ta’ pagament ibbażat fuq ishma li fih it-termini tal-arranġament
         jipprovdu lill-entità għażla tħallasx bi flus jew billi toħroġ strumenti azzjonarji, l-
         entità trid tiddetermina jekk għandhiex obbligu preżenti li tħallas bi flus u għalhekk
         tagħti kont tat-tranżazzjoni ta’ pagament ibbażat fuq ishma. L-entità għandha obbligu
         preżenti li tħallas bi flus jekk l-għażla ta’ pagament bi strumenti azzjonarji ma
         għandha ebda sustanza kummerċjali (eż għax l-entità hi projbita legalment milli
         toħroġ ishma), jew l-entità għandha prattika tal-imgħoddi jew politika mistqarra ta’
         pagament bi flus, jew ġeneralment tħallas bi flus kull meta l-kontroparti jistaqsi għal
         pagament bi flus.
 ---pagebreak--- 156          MT             Il-Ġurnal Uffiċjali ta’ l-Unjoni Ewropea                  17.12.2008

      42. Jekk l-entità għandha obbligu preżenti li tħallas bi flus, trid tagħti kont tat-
      tranżazzjoni b’konformità mal-ħtiġijiet li japplikaw għal tranżazzjonijiet ta’
      pagamenti bbażati fuq ishma mħallsa bi flus, fil-paragrafi 30–33.

      43. Jekk ma jeżisti ebda tali obbligu, l-entità trid tagħti kont tat-tranżazzjoni
      b’konformità mal-ħtiġijiet li japplikaw għal tranżazzjonijiet ta’ pagamenti bbażati
      fuq ishma mħallsa b’ishma, fil-paragrafi 10–29. Mal-pagament:

            (a) jekk l-entità tagħżel li tħallas bi flus, għandu jingħata kont tal-pagament bi
            flus bħala x-xiri lura ta’ ishma azzjonarji, ie bħala tnaqqis mill-ishma, ħlief kif
            innotat f’(c) isfel.

            (b) jekk l-entità tagħżel li tħallas billi toħroġ strumenti azzjonarji, ma tenħtieġ
            ebda kontabilità oħra (minbarra trasferiment minn komponent ta’ interess għal
            ieħor, jekk meħtieġ), minbarra kif innotat f’(c) taħt

            (c) jekk l-entità tagħżel l-alternattiva ta’ pagament bil-valur ġust ogħla, bħal
            fid-data tal-pagament, l-entità trid tirrikonoxxi spiża addizzjonali għall-valur
            eċċessiv mogħti, i.e. id-differenza bejn il-flus imħallsa u l-valur ġust tal-
            istrumenti azzjonarji li kieku kienu jinħarġu, jew id-differenza bejn il-valur
            ġust tal-istrumenti azzjonarji u l-ammont ta’ flus li kieku kien jiġi mħallas,
            skont liema wieħed hu applikabbli.

ŻVELAR

      44.Entità trid turi informazzjoni li tippermetti lill-utenti tal-istqarrijiet finanzjarji
      jifhmu n-natura u l-firxa ta’ arranġamenti bbażati fuq ishma li kien hemm tul il-
      perjodu.

      45. Biex jingħata effett lill-prinċipju fil-paragrafu 44, l-entità trid turi mill-anqas
      dawn li ġejjin:

            (a) deskrizzjoni ta’ kull tip ta’ arranġament ibbażat fuq ishma li eżista
            f’kwalunkwe żmien waqt il-perjodu, inklużi t-termini u kundizzjonijiet ġenerali
            ta’ kull arranġament, bħal ħtiġijiet ta' vestiment, it-terminu massimu ta’
            opzjonijiet mogħtija, u l-metodu ta’ pagament (eż hux bi flus jew ishma).
            Entità b’tipi sostanzjalment simili ta’ arranġamenti ta’ pagamenti bbażati fuq
            ishma jistgħu jiġbru din l-informazzjoni, sakemm mhux meħtieġ wiri separat
            ta’ kull arranġament biex jiġi sodisfatt il-prinċipju fil-paragrafu 44..

            (b) l-għadd u l-prezzijiet tal-eżerċizzji medji favoriti ta’ opzjonijiet fuq l-ishma
            għal kull wieħed minn dawn il-gruppi ta’ opzjonijiet:

                  (i) mhux imħallsa fil-bidu tal-perjodu;

                  (ii) mogħtija waqt il-perjodu;

                  (iii) mitlufa waqt il-perjodu;

                  IFRS 2(iv) eżerċitati waqt il-perjodu;
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                         157

                     (v) skaduti waqt il-perjodu;

                     (vi) mhux imħallsa fit-tmiem tal-perjodu;

                     u

                     (vii) setgħu jiġu eżerċitati fit-tmiem tal-perjodu.

               (c) għal opzjonijiet fuq l-ishma eżerċitati waqt il-perjodu, il-prezz medju
               ffavorit ta’ ishma fid-data tal-eżerċizzju. Jekk ġew eżerċitati opzjonijiet fuq
               bażi regolari tul il-perjodu, l-entità tista’ minflok turi l-prezz medju mgħobbi
               tal-ishma waqt il-perjodu.

               (d) għal opzjonijiet fuq l-ishma mhux imħallsa fit-tmiem tal-perjodu, il-firxa
               ta’ prezzijiet tal-eżerċizzju u kumplament tal-ħajja kuntrattwali medja
               mgħobbija. Jekk il-firxa ta’ prezzijiet tal-eżerċizzju hi għolja, l-opzjonijiet
               mhux imħallsa jridu jiġu diviżi ġo firxiet sinjifikattivi għall-istima tan-numru u
               ż-żmien ta’ ishma addizzjonali li jistgħu jinħarġu u l-flus li jista’ jiġi rċevut
               mal-eżerċizzju ta’ dawk l-opzjonijiet.

         46.Entità trid turi informazzjoni li tippermetti lill-utenti tal-istqarrijiet finanzjarji
         jifhmu kif il-valur ġust tal-oġġetti jew is-servizzi riċevuti, jew il-valur ġust tal-
         istrumenti azzjonarji mogħtija waqt il-perjodu ġie ddeterminat.

         47. Jekk l-entità kkalkulat il-valur ġust ta’ oġġetti jew servizzi riċevuti bħala
         pagament għal strumenti azzjonarji tal-entità indirettament, b’referenza għall-valur
         ġust tal-istrumenti azzjonarji mogħtija, biex tagħti effett lill-prinċipju fil-paragrafu
         46, l-entità għandha turi mill-anqas dawn li ġejjin:

               (a) għal opzjonijiet fuq l-ishma mogħtija waqt il-perjodu, il-valur ġust medju
               mgħobbi ta’ dawk l-opzjonijiet fid-data tal-kalkolu u informazzjoni dwar kif
               ġie kkalkulat dak il-valur, inkluż:

                     (i) il-mudell għall-apprezzament tal-opzjonijiet użat u l-inputs għal dak
                     il-mudell, inkluż il-prezz medju mgħobbi tal-ishma, il-prezz tal-
                     eżerċizzju, il-volatilità mistennija, il-ħajja tal-opzjoni, dividendi
                     mistennija, ir-rata tal-interess bla riskju u kwalunkwe inputs oħra għall-
                     mudell, inkluż il-metodu wżat u s-suppożizzjonijiet magħmula biex jiġu
                     inkorporati l-effetti ta’ eżerċizzju kmieni mistenni;

                     (ii) kif il-volatilità mistennija ġiet iddeterminata, inkluża spjegazzjoni tal-
                     punt sa fejn il-volatilità mistennija ġiet ibbażata fuq volatilità storika;

                     u

                     (iii) jekk u kif kwalunkwe karatteristiċi oħra tal-għotja tal-opzjoni ġew
                     inkorporati fil-kalkolu ta’ valur ġust, bħal kundizzjoni tas-suq.

               (b) għal strumenti azzjonarji oħra mogħtija waqt il-perjodu (ie minbarra
               opzjonijiet fuq l-ishma), l-għadd u valur ġust medju mgħobbi ta’ dawk l-
 ---pagebreak--- 158          MT              Il-Ġurnal Uffiċjali ta’ l-Unjoni Ewropea                  17.12.2008

            istrumenti azzjonarji fid-data tal-kalkolu, u informazzjoni dwar kif ġie
            kkalkulat dak il-valur ġust, inkluż:

                  (i) jekk il-valur ġust ma ġiex ikkalkulat fuq il-bażi ta’ prezz tas-suq
                  osservabbli, kif ġie ddeterminat;

                  (ii) jekk u meta dividendi mistennija ġew inkorporati fil-kalkolu ta’ valur
                  ġust;

                  u

                  (iii) jekk u kif xi karatteristiċi oħra tal-istrumenti azzjonarji mogħtija ġew
                  inkorporati fil-kalkolu tal-valur ġust.

            (c) għal arranġamenti ta’ pagamenti bbażati fuq ishma li ġew modifikati waqt
            il-perjodu:

                  (i) spjegazzjoni ta’ dawk il-modifikazzjonijiet;

                  IFRS 2(ii) il-valur ġust taż-żieda mogħtija (bħala riżultat ta’ dawk il-
                  modifikazzjonijiet);

                  u

                  (iii) informazzjoni dwar kif il-valur ġust taż-żieda mogħtija ġie kkalkulat,
                  b’konsistenza mal-ħtiġijiet stabbilit f’(a) u (b) aktar ’il fuq, fejn
                  applikabbli.

      48. Jekk l-entità kkalkulat direttament il-valur ġust ta’ oġġetti jew servizzi riċevuti
      waqt il-perjodu, l-entità trid turi kif ġie ddeterminat dak il-valur ġust, eż jekk il-valur
      ġust ġie kkalkulat fuq prezz tas-suq għal dawk l-oġġetti jew servizzi.

      49. Jekk l-entità kkonfutat il-preżunzjoni fil-paragrafu 13, trid turi dak il-fatt, u tagħti
      spjegazzjoni għaliex il-preżunzjoni ġiet ikkonfutata.

      50.Entità għandha turi informazzjoni li tippermetti lill-utenti tal-istqarrijiet
      finanzjarji jifhmu l-effett ta’ tranżazzjonijiet ta’ pagamenti bbażati fuq ishma fuq il-
      profitt jew it-telf tal-entità għall-perjodu u fuq il-pożizzjoni finanzjarja tagħha.

      51. Biex tagħti effett lill-prinċipju fil-paragrafu 50, l-entità trid turi mill-anqas dan li
      ġej:

            (a) l-ispiża totali rikonoxxuta għall-perjodu ġejja minn tranżazzjonijiet ta’
            pagamenti bbażati fuq ishma li fihom l-oġġetti jew is-servizzi riċevuti ma
            kkwalifikawx għar-rikonoxximent bħala assi u allura ġew rikonoxxuti
            minnufih bħala spiża, inkluż wiri separat ta’ dik il-porzjoni tal-ispiża totali li
            tirriżulta minn tranżazzjonijiet ikkunsidrati bħala tranżazzjonijiet ta’ pagamenti
            bbażati fuq ishma mħallsa b’ishma;

            (b) għal obbligi li joħorġu minn tranżazzjonijiet ta’ pagamenti bbażati fuq
            ishma:
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                       159

                     (i) l-ammont totali miżmum fit-tmiem tal-perjodu;

                     u

                     (ii) il-valur intrinsiku totali fit-tmiem tal-perjodu ta’ obbligi li għalihom
                     id-dritt tal-kontroparti għal flus jew assi oħra kien ingħata sat-tmiem tal-
                     perjodu (eż drittijiet mogħtija għall-apprezzament tal-ishma).

         52. Jekk l-informazzjoni li għandha tiġi żvelata permezz ta’ dan l-IFRS ma
         tissodisfax il-prinċipji fil-paragrafi 44, 46 u 50, l-entità trid turi l-informazzjoni
         addizzjonali kif meħtieġa biex tissodisfahom.

PROVVEDIMENTI TRANŻIZZJONALI

         53. Għal tranżazzjonijiet ta’ pagamenti bbażati fuq ishma mħallsa b’ishma, l-entità
         trid tapplika dan l-IFRS lil għotjiet ta’ ishma, opzjonijiet fuq l-ishma jew strumenti
         azzjonarji oħra li ngħataw wara s-7 ta’ Novembru 2002 u ma kinux taw vestiment
         fid-data effettiva ta’ dan l-IFRS.

         54. L-entità hi inkoraġġuta, imma mhux mitluba, li tapplika dan l-IFRS lil għotjiet
         oħra ta’ strumenti azzjonarji jekk l-entità wriet pubblikament il-valur ġust ta’ dawk l-
         istrumenti azzjonarji, iddeterminati wara d-data tal-kalkolu.

         55. Għall-għotjiet kollha ta’ strumenti azzjonarji li lilhom jiġi applikat dan l-IFRS, l-
         entità trid terġa’ tistqarr informazzjoni komparattiva u, fejn applikabbli, taġġusta l-
         bilanċ tal-ftuħ ta’ qligħ miżmum għall-perjodu l-aktar kmieni ppreżentat.

         56. Għall-għotjiet kollha ta’ strumenti azzjonarji li lilhom ma ġiex applikat dan l-
         IFRS (eż strumenti azzjonarji mogħtija fis-7 ta’ Novembru 2002 jew qabel, l-entità
         trid xorta waħda turi l-informazzjoni meħtieġa skont il-paragrafi 44 u 45.

         57. Jekk, wara li jidħol fis-seħħ l-IFRS, entità timmodifika t-termini jew il-
         kundizzjonijiet tal-għotja ta’ strumenti azzjonarji li lilhom ma ġiex applikat l-IFRS,
         l-entità xorta waħda trid tapplika l-paragrafi 26–29 biex tagħti kont ta’ kwalunkwe
         tali modifikazzjonijiet.

         IFRS 258. Għal obbligi li jirriżultaw minn tranżazzjonijiet ta’ pagamenti bbażati fuq
         ishma li kienu jeżistu fid-data effettiva ta’ dan l-IFRS, l-entità trid tapplika l-IFRS
         b’mod retrospettiv. Għal dawn l-obbligi, l-entità trid terġa’ tistqarr informazzjoni
         komparattiva, inkluż l-aġġustament tal-bilanċ tal-ftuħ ta’ qligħ miżmum fil-perjodu l-
         aktar kmieni ppreżentat li għalih informazzjoni komparattiva reġgħet ġiet mistqarra,
         minbarra li l-entità mhix mitluba terġa’ tistqarr informazzjoni komparattiva sal-punt
         li l-informazzjoni hi relatata ma’ perjodu jew data li hi aktar kmieni mis-7 ta’
         Novembru 2002.

         59. L-entità hi inkoraġġuta, imma mhux mitluba, li tapplika b’mod retrospettiv l-
         IFRS lil obbligi li jinqalgħu minn tranżazzjonijiet ta’ pagamenti bbażati fuq ishma,
         pereżempju, lil obbligi li ġew imħallsa waqt perjodu li għalih tiġi ppreżentata
         informazzjoni komparattiva.
 ---pagebreak--- 160          MT            Il-Ġurnal Uffiċjali ta’ l-Unjoni Ewropea             17.12.2008

DATA EFFETTIVA

      60. Entità trid tapplika dan l-IFRS għal perjodi annwali li jibdew minn jew wara l-1
      ta’ Jannar 2005. Applikazzjoni aktar kmieni hi inkoraġġuta. Jekk entità tapplika l-
      IFRS għal perjodu li jibda qabel l-1 ta’ Jannar 2005, trid turi dak il-fatt

.
 ---pagebreak--- 17.12.2008        MT              Il-Ġurnal Uffiċjali ta’ l-Unjoni Ewropea                                   161

                                               ANNESS A

                                          TERMINI DEFINITI

Dan l-anness huwa parti integrali mill-IFRS.

Tranżazzjonijiet            Tranżazzjoni ta’ pagament ibbażat fuq ishma li fiha l-entità tixtri
ta’ pagamenti               oġġetti jew servizzi billi tidħol f’obbligu li tittrasferixxi flus jew assi
bbażati fuq ishma           oħra lill-fornitur ta’ dawk l-oġġetti jew is-servizzi għal ammonti li
mħallsa b’ishma             huma bbażati fuq il-prezz (jew il-valur) tal-ishma tal-entità jew
                            strumenti azzjonarji oħra tal- entità.

impjegati u                 Individwi li joffru servizzi personali lill-entità u jew (a) l-individwi
oħrajn li                   huma kkunsidrati bħala impjegati għal finijiet legali jew fiskali, (b)
jipprovdu servizzi          l-individwi jaħdmu għall-entità taħt it-tmexxija tagħha fl-istess mod
simili                      bħal individwi li huma kkunsidrati bħala impjegati għal finijiet legali
                            jew fiskali, jew (c) is-servizzi pprovduti huma simili għal dawk
                            ipprovduti minn impjegati. Pereżempju, it-terminu jinkorpora l-
                            personal kollu tat-tmexxija, ie dawk il-persuni li għandhom awtorità
                            u responsabilità għall-ippjanar, it-tmexxija u l-kontroll tal-attivitajiet
                            tal-entità, inklużi diretturi mhux esekuttivi.

strument                    Kuntratt li juri interess residwu fl-assi ta’ entità wara li jitnaqqsu l-
azzjonarjut                 obbligi kollha tagħha5.

strumenti                   Id-dritt (kondizzjonali jew mhux kondizzjonali) għal strument
azzjonarji                  azzjonarju tal-entità mogħti mill-entità jew parti oħra, taħt
mogħtija                    arranġament ta’ pagament ibbażat fuq ishma.

Tranżazzjonijiet            Tranżazzjoni ta’ pagament ibbażat fuq ishma li fiha l-entità tirċievi
ta’ pagamenti               oġġetti jew servizzi bħala pagament għal strumenti azzjonarji tal-
bbażati fuq ishma           entità.
mħallsa b’ishma

valur ġust                  L-ammont li għalih ass jista’ jinbidel, obbligu jitħallas, jew strument
                            azzjonarju mogħti jista’ jinbidel, bejn partijiet mgħarrfa, disposti,
                            f’tranżazzjoni mill-bogħod.

data tal-għotja             Id-data li fiha l-entità u parti oħra (inkluż impjegat) jaqblu dwar
                            arranġament ta’ pagament ibbażat fuq ishma, tkun meta l-entità u l-
                            kontroparti jkollhom ftehim dwar it-termini u l-kundizzjonijiet tal-
                            arranġament. Fid-data tal-għotja l-entità tagħti lill-kontroparti d-dritt
                            għal flus, assi oħra, jew strumenti azzjonarji tal-entità ġaladarba

5
       L-Istruttura tiddefinixxi obbligu bħala obbligu preżenti tal-entità ġej minn avvenimenti passati, li l-
       pagament tiegħu hu mistenni jirriżulta fi ħruġ mill-entità ta’ riżorsi li jinkorporaw benefiċċji ekonomiċi
       (ie ħruġ ta’ flus jew assi oħra tal- entità).
 ---pagebreak--- 162                MT            Il-Ġurnal Uffiċjali ta’ l-Unjoni Ewropea                    17.12.2008

                           jintlaħqu l-kundizzjonijiet speċifiċi ta' vestiment, jekk dawn

                           jeżistu. Jekk dak il-ftehim hu suġġett għal proċess ta’ approvazzjoni
                           (pereżempju, mill-azzjonisti), id-data tal-vestiment hi d-data meta
                           tinkiseb l-approvazzjoni.

valur intrinsiku           Id-differenza bejn il-valur ġust tal-ishma li għalihom il-kontroparti
                           għandu d-dritt (kondizzjonali jew mhux kondizzjonali) li
                           jissottoskrivi jew li għandu d-dritt jirċievi, u l-prezz (jekk jeżisti) li l-
                           kontroparti hu (jew ikun) mitlub iħallas għal dawk l-ishma.
                           Pereżempju, opzjoni fuq l-ishma bi prezz tal-eżerċizzju ta’ CU156,
                           fuq sehem b’valur ġust ta’ CU20, għandha valur intrinsiku ta’ CU5.

kundizzjoni tas-           Kundizzjoni li fuqha jiddependu l-prezz tal-eżerċizzju, l-vestiment
suq                        jew l-eżerċitabilità ta’ strument azzjonarju li hu relatat mal-prezz
                           tas-suq tal-istrumenti azzjonarji tal-entità, bħall-ksib ta’ prezz tal-
                           ishma speċifikat jew ammont speċifikat ta’ valur intrinsiku ta’
                           opzjoni fuq l-ishma, jew il-ksib ta’ mira speċifikata li hi bbażata fuq
                           il-prezz tas-suq tal-istrumenti azzjonarji tal-entità relatati ma’ indiċi
                           ta’ prezzijiet tas-suq ta’ strumenti azzjonarji ta’ entitajiet oħra.

data tal-kalkolu           Id-data li fiha l-valur ġust tal-istrumenti azzjonarji mogħtija hi
                           kkalkolata għall-iskopijiet ta’ dan l-IFRS. Għal tranżazzjonijiet ma’
                           impjegati u oħrajn li jipprovdu servizzi simili, id-data tal-kalkolu hi
                           d-data tal-għotja. Għal tranżazzjonijiet ma’ partijiet minbarra
                           impjegati (u dawk li jipprovdu servizzi simili), id-data tal-kalkolu hi
                           d-data li l-entità tikseb l-oġġetti jew il-kontroparti jipprovdi servizz.

aspett tar-reload          Karatteristika li tipprovdi għal għotja awtomatika ta’ opzjonijiet fuq
                           l-ishma addizzjonali kull meta min għandu opzjoni jeżerċita
                           opżjonijiet mogħtija qabel bl-użu tal-ishma tal-entità, pjuttost milli
                           flus, biex jissodisfa l-prezz tal-eżerċizzju.

opzjoni reload             Opzjoni fuq l-ishma ġdida mogħtija meta sehem jintuża biex
                           jissodisfa l-prezz tal-eżerċizzju ta’ opzjoni fuq l-ishma preċedenti.

arranġament ta’            Ftehim bejn l-entità u parti oħra (inkluż impjegat) biex jidħlu
pagamenti                  f’tranżazzjoni ta’ pagament ibbażat fuq ishma, li b’hekk jintitola l-
bbażati fuq ishma          parti l-oħra tirċievi flus jew assi oħra tal-entità għal ammonti li huma
                           bbażati fuq il-prezz tal-ishma tal-entità jew strumenti azzjonarji oħra
                           tal-entità, jew li tirċievi strumenti azzjonarji tal-entità, sakemm
                           jintlaħqu l-kundizzjonijiet ta' vestiment speċifiċi, jekk jeżistu..

tranżazzjoni ta’           Tranżazzjoni li fiha l-entità tirċievi oġġetti jew servizzi bħala
pagamenti                  pagament għal strumenti azzjonarji tal-entità (inklużi ishma jew
                           opzjonijiet fuq l-ishma), jew tixtri oġġetti jew servizzi billi tiħdol

6
       F’dan l-anness, ammonti monetarji huma denominati f «currency units» (CU).
 ---pagebreak--- 17.12.2008        MT        Il-Ġurnal Uffiċjali ta’ l-Unjoni Ewropea                            163

bbażati fuq ishma      għal obbligi mal-fornitur ta’ dawk l-oġġetti jew servizzi għal
                       ammonti li huma bbażati fuq l-ishma tal-entità jew strumenti
                       azzjonarji oħra tal-entità.

opzjoni fuq l-         Kuntratt li jagħti lill-possessur id-dritt, imma mhux l-obbligu, li
ishma                  jissottoskrivi għall-ishma tal-entità bi prezz fiss jew determinabbli
                       għal perjodu speċifiku.

vestiment              Biex isir vestiment. Taħt arranġament ta’ pagament ibbażat fuq
                       ishma, id-dritt ta’ kontroparti li jirċievi flus, assi oħra jew strumenti
                       azzjonarji tal-entità jagħtu vestiment meta jiġu sodisfatti kwalunkwe
                       kundizzjonijiet ta' vestiment speċifikati.

kundizzjonijiet        Il-kundizzjonijiet li jridu jiġu sodisfatti biex il-kontroparti jkun
tal-vestiment          intitolat li jirċievi flus, assi oħra jew strumenti azzjonarji tal-entità,
                       taħt arranġament ta’ pagament ibbażat fuq ishma. Kundizzjonijiet
                       ta' vestiment jinkludu kundizzjonijiet ta’ servizz, li jitolbu li l-parti l-
                       oħra tispiċċa perjodu ta’ servizz speċifikat, u kundizzjonijiet tal-
                       effiċjenza, li jitolbu li jintlaħqu miri tal-effiċjenza speċifikati (bħal
                       żieda speċifika fil-profitt tal-entità fuq perjodu speċifikat).

perjodu tal-           Il-perjodu li matulu l-kundizzjonijiet kollha speċifikati ta’
vestiment              arranġament ta’ pagament ibbażat fuq ishma ta' vestiment
                       għandhom jiġu ssodisfatti.
 ---pagebreak--- 164            MT             Il-Ġurnal Uffiċjali ta’ l-Unjoni Ewropea                  17.12.2008

                                      IFRS 2ANNESS B

                           APPLIKAZZJONI TAD-DIREZZJONI

Dan l-anness huwa parti integrali tal-IFRS.

STIMA TAL-VALUR ĠUST TA’ STRUMENTI AZZJONARJI MOGĦTIJA

        B1 Paragrafi B2–B41 ta’ dan l-anness jiddiskutu l-kalkolu tal-valur ġust ta’ ishma u
        opzjonijiet fuq l-ishma mogħtija, billi jiffukaw fuq it-termini u kundizzjonijiet
        speċifiċi li huma karatteristiċi komuni ta’ għotja ta’ ishma jew opzjonijiet fuq l-
        ishma lil impjegati. Għaldaqstant, mhuwiex eżawrjenti. Barra minn hekk, għaliex il-
        kwistjonijiet ta’ valutazzjoni diskussi isfel jiffokaw fuq ishma u opzjonijiet fuq l-
        ishma mogħtija lil impjegati, wieħed jassumi li l-valur ġust tal-ishma jew opzjonijiet
        fuq l-ishma jiġi kkalkulat fid-data tal-għotja. Madankollu, ħafna mill-kwistjonijiet ta’
        valutazzjoni diskussi taħt (eż determinazzjoni ta’ volatilità mistennija) japplikaw
        ukoll fil-kuntest tal-istima tal-valur ġust ta’ ishma jew opzjonijiet fuq l-ishma
        mogħtija lil partijiet minbarra impjegati fid-data li l-entità takkwista l-oġġetti jew il-
        kontroparti jipprovdi servizz.

Ishma

        B2 Għal ishma mogħtija lil impjegati, il-valur ġust tal-ishma għandu jiġi kkalkulat
        fuq il-prezz tas-suq tal-ishma tal-entità (jew prezz tas-suq stmat, jekk l-ishma tal-
        entità ma jiġux negozjati pubblikament), aġġustat biex jiġu kkunsidrati t-termini u l-
        kundizzjonijiet li bihom ngħataw l-ishma (minbarra kundizzjonijiet ta' vestiment li
        huma esklużi mill-kalkolu ta’ valur ġust b’konformità mal-paragrafi 19–21).

        B3 Pereżempju, jekk l-impjegat mhuwiexx intitolat li jirċievi dividendi waqt il-
        perjodu ta' vestiment, dan il-fattur jiġi kkunsidrat meta jiġi stmat il-valur ġust tal-
        ishma mogħtija. B’mod simili, jekk l-ishma huma soġġetti għal restrizzjonijiet fuq it-
        trasferiment wara d-data ta' vestiment, dak il-fattur għandu jiġi kkunsidrat, imma biss
        sal-punt li r-restrizzjonijiet wara l-vestiment jaffettwaw il-prezz li parteċipant fis-suq
        mgħarraf, dispost, lest iħallas għal dak is-sehem. Pereżempju, jekk l-ishma jiġu
        negozjati attivament f’suq fond u likwidu, restrizzjonijiet fuq it-trasferiment wara l-
        vestiment jista’ jkollhom ftit, jekk ikun hemm, effett fuq il-prezz li parteċipant fis-
        suq mgħarraf, dispost, lest iħallas għal dawk l-ishma. Restrizzjonijiet fuq it-
        trasferiment jew restrizzjoniijet oħra li jeżistu waqt il-perjodu ta' vestiment ma
        għandhomx jiġu kkunsidrati meta jiġi stmat il-valur ġust fid-data tal-għotja tal-ishma
        mogħtija, għax dawk ir-restrizzjonijiet jiġu mill-eżistenza ta’ kundizzjonijiet ta'
        vestiment, li jingħata kont tagħhom b’konformità mal-paragrafi 19–21.

Opzjonijiet fuq l-ishma

        B4 Għal opzjonijiet fuq l-ishma mogħtija lil impjegati, f’ħafna każi prezzijiet tas-suq
        mhumiex disponibbli, għax l-opzjonijiet mogħtija huma soġġetti għal termini u
        kundizzjonijiet li ma japplikawx għal opzjonijiet negozjati. Jekk opzjonijiet negozjati
        b’termini u kundizzjonijiet simili ma jeżistux, il-valur ġust tal-opzjonijiet mogħtija
 ---pagebreak--- 17.12.2008         MT           Il-Ġurnal Uffiċjali ta’ l-Unjoni Ewropea                       165

         għandu jiġi stmat permezz tal-applikazzjoni ta’ mudell għall-apprezzament tal-
         opzjonijiet.

         B5 L-entità għandha tikkunsidra fatturi li parteċipanti fis-suq mgħarrfa, disposti,
         jikkunsidraw meta jagħżlu l-mudell għall-apprezzament tal-opzjonijiet li għandu jiġi
         applikat. Pereżempju, ħafna opzjonijiet tal-impjegati għandhom ħajja twila, is-soltu
         huma eżerċitabbli waqt il-perjodu bejn l-vestiment u t-tmiem tal-ħajja tal-opzjonijiet,
         u spiss jiġu eżerċitati kmieni. Dawn il-fatturi għandhom jiġu kkunsidrati meta jiġi
         stmat il-valur ġust fid-data tal-għotja tal-opzjonijiet. Għal ħafna entitajiet, dan jista’
         jipprekludi l-użu tal-formula Black-Scholes-Merton , li ma tippermettix il-possibiltà
         ta’ eżerċizzju qabel it-tmiem tal-ħajja tal-opzjoni u tista’ ma tirreflettix
         adegwatament l-effetti ta’ eżerċizzju kmieni mistenni. Ma jippermettix ukoll il-
         possibiltà li volatilità mistennija u inputs oħra għall-mudell jistgħu jvarjaw tul il-
         ħajja tal-opzjoni. Minkejja dan, għal opzjonijiet fuq l-ishma b’ħajja kuntrattwali
         relatttivament qasira, jew li trid tiġi eżerċitata f’perjodu qasir wara d-data ta'
         vestiment, il-fatturi identiifikati fuq jistgħu ma japplikawx. F’dawn il-każijiet, il-
         formula Black-Scholes-Merton tista’ tipproduċi valur li hu sostanzjalment l-istess
         bħal mudell għall-apprezzament tal-opzjonijiet aktar flessibbli.

         B6 Kull mudell għall-apprezzament tal-opzjonijiet jikkunsidra, bħala minimu, il-
         fatturi li ġejjin:

               (a) il-prezz tal-eżerċizzju tal-opzjoni;

               (b) il-ħajja tal-opzjoni;

               IFRS 2(c) il-prezz kurrenti tal-ishma bażi;

               (d) il-volatilità mistennija tal-prezz tal-ishma;

               (e) id-dividend mistenni fuq l-ishma (jekk adattat);

               u

               (f) ir-rata ta’ interessi bla riskju għall-ħajja tal-opzjoni.

         B7 Fatturi oħra li parteċipanti fis-suq mgħarrfa, disposti, jikkunsidraw fid-
         determinazzjoni tal-prezz għandhom jiġu kkunsidrati wkoll (minbarra kundizzjonijiet
         ta' vestiment u karatteristiċi reload li huma esklużi mill-kalkolu ta’ valur ġust
         b’konformità mal-paragrafi 19–22).

         B8 Pereżempju, opzjoni fuq l-ishma mogħtija lil impjegat tipikament ma tistax tiġi
         eżerċitata waqt perjodi speċifikati (eż waqt il-perjodu ta' vestiment jew waqt perjodi
         speċifikati minn regulaturi tas-sigurtajiet). Dan il-fattur għandu jiġi kkunsidrat jekk
         il-mudell applikat kieku jassumi li l-opzjoni tista’ tiġi eżerċitata f’kwalunkwe ħin
         waqt ħajjitha. Madankollu, jekk entità tuża mudell għall-apprezzament tal-opzjonijiet
         li tistma opzjonijiet li jistgħu jiġu eżerċitati biss fi tmiem il-ħajja tal-opzjoni, mhu
         meħtieġ ebda aġġustament għall-inabbiltà li jiġu eżerċitati waqt il-perjodu ta'
         vestiment (jew perjodi oħra waqt il-ħajja tal-opzjoni), għax il-mudell jassumi li l-
         opzjonijiet ma jistgħux jiġu eżerċitati waqt dawk il-perjodi).
 ---pagebreak--- 166            MT             Il-Ġurnal Uffiċjali ta’ l-Unjoni Ewropea                   17.12.2008

        B9 B’mod simili, fattur ieħor komuni għal opzjonijiet fuq l-ishma tal-impjegati hu l-
        possibiltà ta’ eżerċizzju kmieni tal-opzjoni, pereżempju, għax l-opzjoni mhix
        trasferibbli liberament, jew għax l-impjegat għandu jeżerċita l-opzjonijiet kollha li
        jagħtu d-dritt mal-waqfien mill-impjieg. L-effetti ta’ eżerċizzju kmieni mistenni
        għandhom jiġu kkunsidrati, kif diskuss fil-paragrafi B16-B21.

        B10 Fatturi li parteċipant fis-suq infurmat tajjeb, dispost, ma jikkunsidrax fl-iffissar
        tal-prezz ta’ opzjoni fuq l-ishma (jew strumenti azzjonarji oħra) ma għandhomx jiġu
        kkunsidrati meta jiġi stmat il-valur ġust ta’ opzjonijiet fuq l-ishma (jew strumenti
        azzjonarji oħra) mogħtija. Pereżempju, għal opzjonijiet fuq l-ishma mogħtija lill-
        impjegati, fatturi li jaffettwaw il-valur tal-opzjoni mill-perspettiva tal-impjegat
        individwali biss mhumiex rilevanti biex jiġi stmat il-prezz li jkun iffissat minn
        parteċipant fis-suq infurmat tajjeb, dispost.

Inputs għal mudelli għall-apprezzament tal-opzjonijiet

        B11 Fl-istima tal-volatilità mistennija ta’ u dividendi fuq l-ishma bażi, l-għan hu li
        jiġu mqarrba t-tamiet li jkunu riflessi fi prezz tas-suq kurrenti jew ta’ skambju
        negozjat għall-opzjoni. B’mod simili, meta jiġu stmati l-effetti tal-eżerċizzju kmieni
        ta’ opzjonijiet fuq l-ishma tal-impjegati, il-mira hi li jiġu mqarrba t-tamiet li tiġi
        żviluppata parti mhux involuta b’aċċess għal informazzjoni dettaljata dwar l-imġieba
        tal-eżerċizzju tal-impjegati bbażata fuq informazzjoni disponibbli fid-data tal-għotja.

        B12 Spiss, hemm il-probabbiltà li jkun hemm firxa ta’ tamiet raġjonevoli dwar
        volatilità, dividendi u aġir tal-eżerċizzju fil-ġejjieni. Jekk dan hu minnu, għandu jiġi
        kkalkulat valur mistenni, permezz tat-tagħbija ta’ kull ammont fil-firxa bil-
        probabbiltà assoċjata tal-okkorrenza.

        B13 Tamiet dwar il-futur ġeneralment huma bbażati fuq esperjenza, modifikati jekk
        il-futur hu raġjonevolment mistenni li jvarja mill-passat. F’xi ċirkostanzi, fatturi
        identifikabbli jistgħu jindikaw li esperjenza storika mhux aġġustata hi strument tat-
        tbassir relattivament debboli ta’ esperjenza fil-futur. Pereżempju, jekk entità b’żewġ
        linji ta’ negozju evidentement differenti teħles minn dik li kellha sinjifikattivament
        anqas riskji mill-oħra, il-volatilità storika tista’ ma tkunx l-aħjar informazzjoni biex
        fuqha jiġu bbażati tamiet raġjonevoli għall-futur.

        B14 F’ċirkostanzi oħra, informazzjoni storika tista’ ma tkunx disponibbli.
        Pereżempju, entità li għadha kif ġiet illistjata se jkollha ftit li xejn dejta storika dwar
        il-volatilità tal-prezz tal-ishma tagħha. Entitajiet mhux irreġistrati u li għadhom kif
        ġew irreġistrati huma diskussi aktar ‘l isfel.

        B15 Fil-qasir, entità ma għandhiex sempliċement tibbaża stimi ta’ volatilità, imġieba
        tal-eżerċizzju u dividendi fuq informazzjoni storika mingħajr ma tikkunsdira l-punt
        sa fejn l-esperjenza tal-passat hi mistennija tkun raġjonevolment indikattiva ta’
        esperjenza fil-futur.

IFRS 2Eżerċizzju kmieni mistenni

        B16 L-impjegati spiss jeżerċitaw opzjonijiet fuq l-ishma kmieni, għal varjetà ta’
        raġunijiet. Pereżempju, opzjonijiet fuq l-ishma tal-impjegati tipikament mhumiex
        trasferibbli. Dan spiss iġiegħel lill-impjegati jeżerċitaw l-opzjonijiet fuq l-ishma
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                          167

         tagħhom kmieni, għax dak hu l-uniku mod għall-impjegati biex jillikwidaw il-
         pożizzjoni tagħhom. Ukoll, impjegati li jtemmu l-impjieg is-soltu huma mitluba
         jeżerċitaw kwalunkwe opzjonijiet li jtuhom vestiment f’perjodu qasir, inkella jintilfu
         l-opzjonijiet fuq l-ishma. Dan il-fattur ukoll jikkawża l-eżerċizzju kmieni ta’
         opzjonijiet fuq l-ishma tal-impjegati. Fatturi oħra li jikkawżaw eżerċizzju kmieni
         huma stmerrija ta’ riskju u nuqqas ta’ diversifikazzjoni tal-ġid.

         B17 Il-mezzi li bihom jittieħed kont tal-effetti tal-eżerċizzju kmieni mistenni
         jiddependu fuq it-tip ta’ mudell applikat għall-apprezzament tal-opzjonijiet.
         Pereżempju, jista’ jittieħed kont ta’ eżerċizzju kmieni mistenni permezz tal-istima
         tal-ħajja mistennija tal-opzjoni (li, għal opzjoni fuq ishma tal-impjegati, hu l-perjodu
         ta’ żmien mid-data tal-għotja sad-data li fiha l-opzjoni hi mistennija tiġi eżerċitata)
         bħala input ġo mudell għall-apprezzament tal-opzjonijiet (eż. il-formula Black-
         Scholes-Merton). Alternattivament, l-eżerċizzju kmieni mistenni jista’ jiġi mmudellat
         ġo mudell għall-apprezzament tal-opzjonijiet binomjali jew simili li juża l-ħajja
         kuntrattwali bħala input.

         B18 Fatturi li għandhom jiġu kkunsidrati fl-istima tal-eżerċizzju kmieni jinkludu:

               (a) it-tul tal-perjodu li jagħti vestiment, għax l-opzjoni fuq l-ishma tipikament
               ma tistax tiġi eżerċitata sat-tmiem tal-perjodu li jagħti vestiment. B’hekk, id-
               determinazzjoni tal-implikazzjonijiet tal-valutazzjoni tal-eżerċizzju kmieni
               mistenni għandha tkun ibbażata fuq is-suppożizzjoni li l-opzjonijiet se jagħtu
               vestiment. L-implikazzjonijiet tal-kundizzjonijiet ta' vestiment huma diskussi
               fil-paragrafi 19–21.

               (b) it-tul medju ta’ żmien li opzjonijiet simili baqgħu ma tħallsux fil-passat.

               (c) il-prezz tal-ishma bażi. L-esperjenza tista’ tindika li l-impjegati għandhom
               tendenza jeżerċitaw opzjonijiet meta l-prezz tal-ishma jilħaq livell speċifikat ‘il
               fuq mill-prezz tal-eżerċizzju.

               (d) il-livell tal-impjegat fl-organizzazzjoni. Pereżempju, l-esperjenza tista’
               tindika li impjegati ta’ livell ogħla għandhom tendenza jeżerċitaw opzjonijiet
               aktar tard minn impjegati ta’ livell aktar baxx (diskuss aktar tard fil-paragrafu
               B21).

               (e) il-volatilità mistennija tal-ishma bażi. Fuq medja, l-impjegati għandhom
               tendenza jeżerċitaw opzjonijiet fuq ishma b’volatilità għolja aktar kmieni minn
               ishma b’volatilità baxxa.

         B19 Kif innotat fil-paragrafu B17, jista’ jittieħed kont tal-effetti tal-eżerċizzju kmieni
         permezz tal-użu ta’ stima tal-ħajja mistennija tal-opzjoni bħala input ġo mudell għall-
         apprezzament tal-opzjonijiet. Meta tkun qed tiġi stmata l-ħajja mistennija ta’
         opzjonijiet fuq l-ishma mogħtija lil grupp ta’ impjegati, l-entità tista’ tibbaża dik l-
         istima fuq ħajja mistennija medja adegwatament mgħobbija għall-grupp kollu tal-
         impjegati jew fuq ħajjiet medji adegwatament mgħobbija għal gruppi sekondarji ta’
         impjegati fi ħdan il-grupp, ibbażat fuq dejta aktar dettaljata dwar l-aġir fl-eżerċizzju
         tal-impjegati (diskuss aktar ‘l isfel).
 ---pagebreak--- 168            MT             Il-Ġurnal Uffiċjali ta’ l-Unjoni Ewropea                   17.12.2008

        B20 Is-separazzjoni ta’ għotja ta’ opzjoni fi gruppi għal impjegati b’aġir fl-eżerċizzju
        relattivament simili probabbli tkun importanti. Il-valur tal-opzjonijiet mhuwiex
        funzjoni lineari tat-terminu tal-opzjoni, il-valur jikber b’rata tonqos hekk kif jitwal it-
        terminu. Pereżempju, jekk is-suppożizzjonijiet l-oħra kollha huma ugwali, għalkemm
        opzjoni ta’ sentejn tiswa aktar minn opzjoni ta’ sena, ma tiswiex id-doppju. Dak
        ifisser li l-kalkolu tal-valur stmat tal-opzjonijiet fuq il-bażi ta’ ħajja medja waħda
        mgħobbija li tinkludi ħajjiet individwali li jvarjaw ħafna tkabbar il-valur ġust totali
        tal-opzjonijiet fuq l-ishma mogħtija. Is-separazzjoni tal-opzjonijiet mogħtija f’bosta
        gruppi, li kull wieħed minnhom għandu firxa ta’ ħajjiet relattivament dejqa nklużi fil-
        ħajja medja mgħobbija tiegħu, tnaqqas dak it-tkabbir.

        B21 Kunsiderazzjonijiet simili japplikaw meta jintuża mudell binomjali jew simili.
        Pereżempju, l-esperjenza ta’ entità li tagħti opzjonijiet fuq firxa wiesgħa lil-livelli
        tal-impjegati kollha għandha mnejn tindika li esekuttivi tal-ogħla livell għandhom
        tendenza jżommu l-opzjonijiet tagħhom għal aktar żmien milli impjegati middle-
        management iżommu tagħhom u li impjegati ta’ livell aktar baxx għandhom it-
        tendenza jeżerċitaw l-opzjonijiet tagħhom aktar kmieni minn kwalunkwe grupp
        ieħor. Barra minn hekk, impjegati li huma mħeġġa jew mitluba jżommu ammont
        minimu tal-istrumenti azzjonarji ta’ min jimpjegahom, inklużi opzjonijiet, għandhom
        mnejn fuq medja jeżerċitaw l-opzjonijiet aktar tard minn impjegati mhux soġġetti
        għal dik il-kundizzjoni. F’dawk is-sitwazzjonijiet, is-separazzjoni ta’ opzjoni fi
        gruppi ta’ reċipjenti bl-aġir fl-eżerċizzju relattivament simili għandha tirriżulta fi
        stima aktar eżatta tal-valur ġust totali tal-opzjonijiet fuq l-ishma mogħtija.

IFRS 2Volatilità mistennija

        B22 Il-volatilità mistennija hi kalkolu tal-ammont li bih prezz mistenni jiffluttwa
        waqt perjodu. Il-kalkolu tal-volatilità użat f’mudelli għall-apprezzament tal-
        opzjonijiet hu d-devjazzjoni standard annwalizzata tar-rati kontinwament komposti
        tar-redditu fuq is-sehem tul perjodu ta’ żmien. Il-volatilità hi tipikament espressa
        f’termini annwalizzati li huma komparabbli bla każ tal-perjodu ta’ żmien użat fil-
        kalkolu, pereżempju, osservazzjonijiet tal-prezz kuljum, kull ġimgħa jew kull xahar.

        B23 Ir-rata tar-redditu (li tista’ tkun pożittiva jew negattiva) fuq sehem għal perjodu
        tikkalkula kemm ibbenefika azzjonist minn dividendi u apprezzamet (jew
        deprezzament) tal-prezz tas-sehem.

        B24 Il-volatilità mistennija annwalizzata ta’ sehem hi l-firxa li fiha r-rata anwali tar-
        redditu kontinwament komposta hi mistennija li taqa’ bejn wieħed w ieħor żewġ terzi
        taż-żmien. Pereżempju, li jingħad li sehem b’rata ta’ redditu kontinwament komposta
        ta’ 12 fil-mija għandu volatilità ta’ 30 fil-mija jfisser li l-probabilità li r-rata tar-
        redditu fuq is-sehem għal sena tkun bejn – 18 fil-mija (12 % – 30 %) u 42 fil-mija
        (12 % + 30 %) li hu bejn wieħed w ieħor żewġ terzi. Jekk il-prezz tas-sehem hu
        CU100 fil-bidu tas-sena u ma jitħallsu ebda dividendi, il-prezz tas-sehem fl-aħħar
        tas-sena jkun mistenni jkun bejn CU83,53 (CU100 × e– 0,18) u CU152,20
        (CU100 × e0,42) bejn wieħed u ieħor żewġ terzi taż-żmien.

        B25 Fatturi li għandhom jiġu kkunsidrati fl-istima tal-volatilità mistennija jinkludu:
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                          169

               (a) volatilità implikata minn opżjonijiet fuq l-ishma negozjati fuq l-ishma tal-
               entità, jew stumenti oħra negozjati tal-entità li jinkludu karatteristiċi tal-opzjoni
               (pereżempju dejn konvertibbli), jekk dan jeżisti.

               (b) il-validità storika tal-prezz tal-ishma tul il-perjodu l-aktar riċenti li hu
               ġeneralment proporzjonat mat-terminu mistenni tal-opzjoni (meta wieħed jieħu
               kont tal-ħajja kuntrattwali li fadal tal-opzjoni u l-effetti tal-eżerċizzju kmieni
               mistenni).

               (c) it-tul ta’ żmien li ishma ta’ entità ġew negozjati pubblikament. Entità li
               għadha kemm ġiet illistjata għandha mnejn ikollha volatilità storika ogħla,
               meta mqabbla ma’ entitajiet simili li ilhom irreġistrati aktar. Direzzjoni aktar
               għal entitajiet li għadhom kemm ġew irreġistrati tingħata isfel.

               (d) it-tendenza li l-volatilità terġa’ lura għall-medju, ie il-livell medju fit-tul
               tagħha, u fatturi oħra li jindikaw li l-volatilità futura mistennija tista’ tvarja
               mill-volatilità tal-passat. Pereżempju, jekk il-prezz tal-ishma ta’ entità kien
               staordinarjament volatili għal xi perjodu identifikabbli minħabba attentat ta’
               akkwiżizzjoni jew ristrutturazzjoni kbira, dak il-perjodu jista’ ma jitqiesx fil-
               komputazzjoni tal-volatilità storika medja annwali.

               (e) intervalli xierqa u regolari għal osservazzjonijiet tal-prezzijiet. L-
               osservazzjonijiet tal-prezzijiet għandhom ikunu konsistenti minn perjodu għal
               perjodu. Pereżempju, entità għandha mnejn tuża l-prezz tal-għeluq għal kull
               ġimgħa jew l-ogħla prezz tal-ġimgħa, imma ma għandhiex tuża l-prezz tal-
               għeluq ta’ xi ġimgħat u l-ogħla prezz għal ġimgħat oħra. Barra minn dan, l-
               osservazzjonijiet tal-prezzijiet għandhom jiġu mfissra fl-istess munita bħall-
               prezz tal-eżerċizzju.

Entitajiet li għadhom kif ġew irreġistrati

         B26 Kif innotat fil-paragrafu B25, entità għandha tikkunsidra l-volatilità storika tal-
         prezz tal-ishma fil-perjodu l-aktar riċenti li hu ġeneralment proporzjonat mat-terminu
         mistenni tal-opzjoni. Jekk entità li għadha kemm ġiet illistjata ma għandhiex
         informazzjoni biżżejjed dwar volatilità storika, għandha madankollu tikkomputa l-
         volatilità storika għall-itwal perjodu li għalih hi disponibbli attività ta’ negozju.
         Tista’ wkoll tikkunsidra l-volatilità storika ta’ entitajiet simili wara perjodu
         komparabbli fil-ħajjiet tagħhom. Pereżempju, entità li ilha llistjata sena biss u tagħti
         opzjonijiet b’ħajja medja mistennija ta’ ħames snin għandha mnejn tikkunsidra l-
         mudell u l-livell ta’ volatilità storika ta’ entitajiet fl-istess industrija għall-ewwel sitt
         snin li fihom l-ishma ta’ dawk l-entitajiet ġew negozjati pubblikament.

Entitajiet mhux irreġistrati

         B27 Entità mhux illistjata ma jkollhiex informazzjoni storika biex tikkunsidra meta
         tistma l-volatilità mistennija. Xi fatturi li għandhom jiġu kkunsidrati minflok huma
         elenkati isfel.

         B28 F’xi każijiet, entità mhux illistjata li regolarment toħroġ opzjonijiet jew ishma
         lill-impjegati (jew partijiet oħra) għandha mnejn tkun stabbiliet suq intern għall-
 ---pagebreak--- 170           MT             Il-Ġurnal Uffiċjali ta’ l-Unjoni Ewropea                   17.12.2008

       ishma tagħha. Il-volatilità ta’ dawk il-prezzijiet tal-ishma tista’ tiġi kkunsidrata meta
       tiġi stmata l-volatilità mistennija.

       IFRS 2B29 Alternattivament, l-entità tista’ tikkunsidra l-volatilità storika jew
       implikata ta’ entitajiet simili llistjati, li dwarhom informazzjoni dwar il-prezz tal-
       ishma jew il-prezz tal-opzjoni hi disponibbli, għall-użu meta tiġi stmata volatilità
       mistennija. Dan ikun xieraq jekk l-entità bbażat il-valur tal-ishma tagħha fuq il-
       prezzijiet tal-ishma ta’ entitajiet simili llistjati.

       B30 Jekk l-entità ma bbażatx l-istima tal-valur tal-ishma tagħha fuq il-prezzijiet tal-
       ishma ta’ entitajiet simili llistjati, u minflok użat metodoloġija oħra tal-valutazzjoni
       biex tistma l-ishma tagħha, l-entità tista’ tnissel stima tal-volatilità mistennija
       konsistenti ma’ dik il-metodoloġija tal-valutazzjoni. Pereżempju, l-entità tista’ tistma
       l-ishma tagħha fuq bażi ta’ assi netti jew qligħ. Tista’ tikkunsidra l-volatilità ta’ dawk
       il-valuri tal-assi jew il-qligħ netti.

Dividendi mistennija

       B31 Għandhomx jiġi kkunsidrati dividendi mistennija meta jiġi kkalkulat il-valur
       ġust ta’ ishma jew opzjonijiet mogħtija jiddependi jekk il-kontroparti hux intitolat
       għal dividendi jew ekwivalenti ta’ dividendi.

       B32 Pereżempju, jekk impjegati ngħataw opzjonijiet u huma ntitolati għal dividendi
       fuq l-ishma bażi jew ekwivalenti ta’ dividendi (li jistgħu jitħallsu bi flus jew applikati
       biex jitnaqqas il-prezz tal-eżerċizzju) bejn id-data tal-għotja u d-data tal-eżerċizzju, l-
       opzjonijiet mogħtija għandhom jiġu stmati bħallikieku ebda dividendi ma jkunu se
       jiħallsu fuq l-ishma bażi, ie l-input għad-dividendi mistennija għandu jkun żero.

       B33 B’mod simili, meta jiġi stmat il-valur ġust fid-data tal-għotja ta’ ishma mogħtija
       lil impjegati, mhu meħtieġ ebda aġġustament għal dividendi mistennija jekk l-
       impjegat hu ntitolat li jirċievi dividendi mħallsa waqt il-perjodu li jagħti vestiment.

       B34 Bil-maqlub, jekk l-impjegati mhumiex intitolati għal dividendi jew ekwivalenti
       ta’ dividendi waqt il-perjodu li jagħti vestiment (jew qabel l-eżerċizzju, fil-każ ta’
       opzjoni), il-valutazzjoni fid-data tal-għotja tad-drittijiet għal ishma jew opzjonijiet
       għandha tikkunsidra d-dividendi mistennija. Jiġifieri, meta jiġi stmat il-valur ġust ta’
       għotja ta’ opzjoni, id-dividendi għandhom jiġu nklużi fl-applikazzjoni ta’ mudell
       għall-apprezzament tal-opzjonijiet. Meta jiġi stmat il-valur ġust ta’ għotja ta’ ishma,
       minn dik il-valutazzjoni għandu jitnaqqas il-valur preżenti tad-dividendi li mistennija
       jitħallsu waqt il-perjodu li jagħti vestiment.

       B35 Mudelli għall-apprezzament tal-opzjonijiet ġeneralment jitolbu redditu mistenni
       mid-dividendi. Madankollu, il-mudelli jistgħu jiġu modifikati biex jintuża ammont
       mistenni mid-dividendi pjuttost milli redditu. Entità tista’ tuża jew ir-redditu
       mistenni tagħha jew il-pagamenti mistennija tagħha. Jekk l-entità tuża dawn tal-
       aħħar, għandha tikkunsidra wkoll il-mudell storika ta’ żidiet fid-dividendi.
       Pereżempju, jekk il-politika ta’ entità ġeneralment kienet li zzid id-dividendi
       b’approssimattivament 3 fil-mija fis-sena, il-valur stmat tal-opzjonijiet tagħha ma
       għandux jassumi ammont ta’ dividend iffissat tul il-ħajja tal-opzjoni sakemm ma
       hemmx evidenza li tappoġġja dik is-suppożizzjoni.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                       171

         B36 Ġeneralment, is-suppożizzjoni dwar dividendi mistennija għandha tkun ibbażata
         fuq informazzjoni disponibbli pubblikament. Entità li ma tħallasx dividendi u ma
         għandhiex pjanijiet li tagħmel dan għandha tassumi redditu mistenni mid-divendi ta’
         żero. Madankollu, entità għadha tibda b’ebda storja ta’ pagament ta’ dividendi
         għandha mnejn tistenna li tibda tħallas dividendi waqt il-ħajjiet mistennija tal-
         opzjonijiet fuq l-ishma tal-impjegati tagħha. Dawk l-entitajiet jistgħu jużaw medju
         tar-redditu passat tagħhom mid-dividendi (żero) u r-redditu medju mid-dividendi ta’
         grupp pari komparabbli b’mod xieraq.

Rata tal-interess bla riskju

         B37 Tipikament, ir-rata tal-interess bla riskju hi r-redittu mplikat disponibbli dak iż-
         żmien fuq ħarġiet ta’ kupuni-żero mill-gvern tal-pajjiż li l-prezz tal-eżerċizzju hu
         mfisser fil-munita tiegħu, bit-terminu li fadal ugwali għat-terminu mistenni biex l-
         opzjoni tiġi stmata (ibbażat fuq il-ħajja kuntrattwali li fadal tal-opzjoni u meta jiġu
         kkunsidrati l-effetti tal-eżerċizzju kmieni mistenni). Jista’ jkun meħtieġ li jintuża
         sostitut xieraq, jekk ma jeżistu ebda tali ħarġiet mill-gvern jew iċ-ċirkostanzi
         jindikaw li r-redditu implikat fuq ħarġiet ta’ kupuni-żero mill-gvern mhux
         rappreżentattiv tar-rata tal-interess bla riskju (per eżemju, f’ekonomiji b’inflazzjoni
         għolja). Barra minn dan, għandu jintuża sostitut xieraq jekk il-parteċipanti fis-suq
         tipikament jiddeterminaw ir-rata tal-interess bla riskju bl-użu ta’ dak is-sostitut,
         pjuttost mir-redditu implikat ta’ ħarġiet ta’ kupuni-żero tal-gvern, meta jiġi stmat il-
         valur ġust ta’ opzjoni b’ħajja ugwali għat-terminu mistenni tal-opzjoni li qed tiġi
         stmata..

IFRS 2Effetti tal-istruttura kapitali

         B38 Tipikament, terzi persuni, mhux l-entità, għandhom jiktbu opzjonijiet fuq l-
         ishma negozjati. Meta dawn l-opzjonijiet fuq l-ishma jiġu eżerċitati, il-kittieb
         jikkunsinna ishma lil min għandu l-opzjoni. Dawk l-ishma huma akkwistati minn
         azzjonisti eżistenti. B’hekk l-eżerċizzju ta’ opzjonijiet negozjati fuq l-ishma ma
         jkollu ebda effett dilwenti.

         B39 B’kuntrast, jekk l-opzjonijiet fuq l-ishma huma miktuba mill-entità, jinħarġu
         ishma ġodda meta jiġu eżerċitati dawk l-opzjonijiet fuq l-ishma (jew attwalment
         maħruġa jew maħruġa fis-sustanza, jekk jintużaw ishma li qabel inxtraw lura u
         nżammu fit-teżor). La l-ishma se jinħarġu bil-prezz tal-eżerċizzju pjuttost milli bil-
         prezz kurrenti tas-suq fid-data tal-eżerċizzju, din id-diluzzjoni attwali jew potenzjali
         tista’ tnaqqas il-prezz tal-ishma, biex min għandu l-opzjoni ma jagħmilx qligħ
         daqshekk kbir fuq l-eżerċizzju daqs li kieku jeżerċita opzjoni simili li ma tiddilwix il-
         prezz tal-ishma.

         B40 Jekk dan għandux effett sinjifikattiv fuq il-valur tal-opzjonijiet fuq l-ishma
         mogħtija jiddependi fuq diversi fatturi, bħan-numru ta’ ishma ġodda li jinħarġu mal-
         eżerċizzju tal-opzjonijiet meta mqabbel man-numru ta’ ishma diġà maħruġa. Ukoll,
         jekk is-suq diġà qed jistenna li sseħħ l-għotja tal-opzjonijiet, is-suq jista’ jkun diġà
         ffattura d-diluzzjoni potenzjali fil-prezz tal-ishma fid-data tal-għotja.

         B41 Madankollu, l-entità għandha tikkunsidra jekk l-effett diluttiv possibbli tal-
         eżerċizzju futur tal-opzjonijiet fuq l-ishma mogħtija jista’ jkollu impatt fuq il-valur
 ---pagebreak--- 172           MT             Il-Ġurnal Uffiċjali ta’ l-Unjoni Ewropea               17.12.2008

       ġust stmat tagħhom fid-data tal-għotja. Mudelli għall-apprezzament tal-opzjonijiet
       jistgħu jiġu adattati biex jikkunsidraw dan l-effett diluttiv potenzjali.

MODIFIKAZZJONIJIET LIL ARRANĠAMENTI TA’ PAGAMENTI BBAŻATI FUQ ISHMA MĦALLSA
       B’ISHMA

       B42 Paragrafu 27 jitlob li, irrispettivament ta’ kwalunkwe modifikazzjonijiet lit-
       termini u kundizzjonijiet li bihom ngħataw l-istrumenti azzjonarji, jew kanċellazzjoni
       jew pagament ta’ dik l-għotja ta’ strumenti azzjonarji, l-entità għandha tirrikonoxxi,
       bħala minimu, is-servizzi riċevuti kkalkulati bil-valur ġust fid-data tal-għotja tal-
       istrumenti azzjonarji mogħtija, sakemm dawk l-istrumenti azzjonarji ma jonqsux ta'
       vestiment minħabba nuqqas li tiġi sodisfatta kundizzjoni għal vestiment (minbarra
       kundizzjoni tas-suq) li ġiet speċifikata fid-data tal-għotja. Barra minn dan, l-entità
       għandha tirrikonoxxi l-effetti ta’ modifikazzjonijiet li jzidu l-valur ġust totali tal-
       arranġament għal pagament ibbażat fuq ishma jew li huma b’xi mod ieħor ta’
       benefiċċju għall-impjegat.

       B43 Biex jiġu applikati l-ħtiġijiet tal-paragrafu 27:

             (a) jekk il-modifikazzjoni zzid il-valur ġust tal-istrumenti azzjonarji mogħtija
             (eż billi tnaqqas il-prezz tal-eżeċizzju), ikkalkulat immedjatament qabel u wara
             l-modifikazzjoni, l-entità għandha tinkludi l-valur ġust biż-żieda mogħti fil-
             kalkolu tal-ammont rikonoxxut għal servizzi pprovduti. Il-valur ġust biż-żieda
             mogħti hu d-differenza bejn il-valur ġust tal-istrument azzjonarju modifikat u
             dak tal-istrument azzjonarju oriġinali, it-tnejn stmati daqs fid-data tal-
             modifikazzjoni. Jekk il-modifikazzjoni sseħħ waqt il-perjodu li jagħti
             vestiment, il-valur ġust biż-żieda mogħti għandu jkun inkluż fil-kalkolu tal-
             ammont rikonoxxut għal servizzi riċevuti tul il-perjodu mid-data tal-
             modifikazzjoni sad-data meta l-istrumenti azzjonarji modifikati jagħtu
             vestiment, flimkien mal-ammont ibbażat fuq il-valur ġust tad-data tal-għotja
             tal-istrumenti azzjonarji oriġinali, li hu rikonoxxut tul il-kumplament tal-
             perjodu oriġinali li ta vestiment. Jekk il-modifikazzjoni sseħħ wara d-data ta'
             vestiment, il-valur ġust biż-żieda mogħti għandu jkun rikonoxxut
             immedjatament, jew tul il-perjodu li jagħti vestiment jekk l-impjegat hu mitlub
             jispiċċa perjodu addizzjonali ta’ servizz qabel ma jsir intitolat bla kundizzjoni
             għal dawk l-istrumenti azzjonarji modifikati.

             (b) b’mod simili, jekk il-modifikazzjoni żżid l-għadd ta’ strumenti azzjonarji
             mogħtija, l-entità għandha tinkludi l-valur ġust tal-istrumenti azzjonarji
             addizzjonali mogħtija, ikkalkulati fid-data tal-modifikazzjoni, fil-kalkolu tal-
             ammont rikonoxxut għal servizzi riċevuti bħala pagament għall-istrumenti
             azzjonarji mogħtija, b’mod konformi mal-ħtiġijiet ta’ (a) fuq. Pereżempju, jekk
             il-modifikazzjoni sseħħ waqt il-perjodu li jagħti vestiment, il-valur ġust tal-
             istrumenti azzjonarji addizzjonali mogħtija għandu jkun inkluż fil-kalkolu tal-
             ammont rikonoxxut għal servizzi riċevuti tul il-perjodu mid-data tal-
             modifikazzjoni sad-data meta l-strumenti azzjonarji addizzjonata' vestiment,
             barra mill-ammont ibbażat fuq il-valur ġust fid-data tal-għotja tal-istrumenti
             azzjonarji mogħtija oriġinarjament, li hu rikonoxxut tul il-kumplament tal-
             perjodu oriġinali ta’ vestiment.
 ---pagebreak--- 17.12.2008      MT            Il-Ġurnal Uffiċjali ta’ l-Unjoni Ewropea                     173

              (c) jekk l-entità timmodifika l-kundizzjonijiet ta' vestiment b’mod li hu ta’ ġid
              għall-impjegati, pereżempju, billi tnaqqas il-perjodu ta' vestiment jew billi
              timmodifika jew telimina kundizzjoni tal-effiċjenza (minbarra kundizzjoni tas-
              suq, li tibdiliet lilha jiġu kkunsidrati b’konformità ma’ (a) fuq), l-entità
              għandha tikkunsidra l-kundizzjonijiet modifikati ta' vestiment meta tapplika l-
              ħtiġijiet tal-paragrafi 19–21.

         IFRS 2B44 Barra dan, jekk l-entità timmodifika t-termini jew il-kundizzjonijiet tal-
         istrumenti azzjonarji mogħtija b’mod li tnaqqas il-valur ġust totali tal-arranġament
         għall-pagament ibbażat fuq ishma, jew li mhux b’xi mod ieħor ta’ benefiċċju għall-
         impjegat, l-entità għandha madankollu tkompli tikkunsidra s-servizzi riċevuti bħala
         pagament għall-istrumenti azzjonarji mogħtija bħallikieku dik il-modikazzjoni ma
         seħħetx (minbarra kanċellazzjoni ta’ xi strumenti azzjonarji jew l-istrumenti
         azzjonarji kollha mogħtija, li għandu jingħata kont tagħhom b’konformità mal-
         paragrafu 28). Pereżempju:

              (a) jekk il-modifikazzjoni tnaqqas il-valur ġust tal-istrumenti azzjonarji
              mogħtija, ikkalkulat immedjatament qabel u wara l-modifikazzjoni, l-entità ma
              għandhiex tikkunsidra dak it-tnaqqis fil-valur ġust u għandha tkompli
              tikkalkula l-ammont rikonoxxut għal servizzi riċevuti bħala pagament għall-
              istrumenti azzjonarji bbażat fuq il-valur ġust fid-data tal-għotja tal-istrumenti
              azzjonarji mogħtija.

              (b) jekk il-modifikazzjoni tnaqqas l-għadd ta’ strumenti azzjonarji mogħtija lil
              impjegat, dak it-tnaqqis għandu jiġi kkunsidrat bħala kanċellazzjoni ta’ dik il-
              porzjoni tal-għotja, b’konformità mal-ħtiġijiet tal-paragrafu 28.

              (c) jekk l-entità timmodifika l-kundizzjonijiet ta' vestiment f’mod li mhux ta’
              ġid għall-impjegat, pereżempju, billi żżid il-perjodu ta' vestiment jew billi
              timmodifika jew iżżid kundizzjoni tal-effiċjenza minbarra kundizzjoni tas-suq,
              li għandu jingħata kont ta’ tibdiliet lilha b’konformità ma’ (a) fuq, l-entità ma
              għandhiex tikkunsidra l-kundizzjonijiet modifikati ta' vestiment meta tapplika
              l-ħtiġijiet tal-paragrafi 19–21.
 ---pagebreak--- 174            MT             Il-Ġurnal Uffiċjali ta’ l-Unjoni Ewropea                 17.12.2008

                                      IFRS 2ANNESS C

                              EMENDI GĦAL IFRSS OĦRA

L-emendi f’dan l-anness għandhom jiġu applikati għall-perjodi ta’ kontabilità li jibdew fil-
jew wara l-1 ta’ Jannar 2005. Jekk entità tapplika dan l-IFRS għal perjodu aktar kmieni,
dawn l-emendi għandhom jiġu applikati għal dak il-perjodu aktar kmieni.

        C1 IAS 12 Taxxi fuq id-Dħul għandu jiġi emendat kif ġej:

        Fil-paragrafu 57, ir-referenza għall-paragrafi 58 sa 68 għandha tinbidel għal 58 sa
        68C.

        Paragrafi 68A-68C u vestiment sekondarju għandhom jiddaħħlu kif ġej:

        ‘Taxxa Kurrenti u Differita li Tirriżulta minn Tranżazzjonijiet ta’ Pagamenti bbażati
        fuq Ishma

              68A. F’xi ġurisdizzjoniiet fiskali, entità tirċievi tnaqqis fit-taxxa (ie ammont li
              jista’ jitnaqqas fid-determinazzjoni tal-profitt taxxabbli) li hu relatat ma’
              rimunerazzjoni mħallsa f’ishma, opzjonijiet fuq l-ishma jew strumenti
              azzjonarji oħra tal-entità. L-ammont ta’ dak it-tnaqqis fit-taxxa jista’ jvarja
              mill-ispiża tar-rimunerazzjoni kumulattiva relatata, u jista’ jitfaċċa f’perjodu
              tal-kontabilità aktar tard. Pereżempju, f’xi ġurisdizzjonijiet, entità tista’
              tirrikonoxxi spiża għall-konsum ta’ servizzi tal-impjegati riċevuti bħala
              pagament għal opzjonijiet fuq l-isħma mogħtija, b’konformità mal-IFRS 2
              Pagament ibbażat fuq ishma, u ma tirċievix tnaqqis fit-taxxa sakemm jiġu
              eżerċitati l-opzjonijiet fuq l-ishma, bil-kalkolu tat-tnaqqis fit-taxxa bbażat fuq
              il-prezz tal-ishma tal- entità fid-data tal-eżerċizzju.

              68B. Bħal bl-ispejjeż tar-riċerka diskussi fil-paragrafi 9 u 26(b) ta’ dan l-
              iStandard, id-differenza bejn il-bażi fiskali tas-servizzi tal-impjegati riċevuti
              s’issa (li hu l-ammont li l-awtoritajiet tat-tassazzjoni jippermettu bħala tnaqqis
              f’perjodi futuri), u l-ammont miżmum ta’ xejn, hi differenza temporanja
              titnaqqas li tirriżulta f’ass fiskali differit. Jekk l-ammont li jippermettu l-
              awtoritajiet tat-tassazzjoni bħala tnaqqis f’perjodi futuri ma jkunx magħruf fl-
              aħħar tal-perjodu, għandu jiġi stmat, fuq bażi ta’ informazzjoni disponibbli fl-
              aħħar tal-perjodu. Pereżempju, jekk l-ammont li jippermettu l-awtoritajiet tat-
              tassazzjoni bħala tnaqqis f’perjodi futuri tkun dipendenti fuq il-prezz tal-ishma
              tal-entità f’data futura, il-kalkolu ta’ dik id-differenza temporanja li tista’
              titnaqqas għandha tkun ibbażata fuq il-prezz tal-ishma tal-entità fl-aħħar tal-
              perjodu..

              68C. Kif innotat fil-paragrafu 68A, l-ammont tat-tnaqqis tat-taxxa (jew tnaqqis
              stmat ta’ taxxa futura, ikkalkulat b’konformità mal-paragrafu 68B) jista’ jvarja
              mill-ispiża tar-rimunerazzjoni kumulattiva relatata. Il-paragrafu 58 tal-
              iStandard jitlob li taxxa kurrenti u differita għandha tiġi rikonoxxuta bħala dħul
              jew spiża u nkluża fil-profitt jew telf għall-perjodu, minbarra sal-punt li t-taxxa
              tirriżulta minn (a) tranżazzjoni jew avveniment li hu rikonoxxut, fl-istess
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                    175

              perjodu jew wieħed differenti, direttament f’ishma, jew (b) tagħqida
              kummerċjali li hi akkwist. Jekk l-ammont tat-tnaqqis fit-taxxa (jew tnaqqis
              futur stmat fit-taxxa) hu akbar mill-ammont tal-ispiża tar-rimunerazzjoni
              kumulattiva relatata, dan jindika li t-tnaqqis fit-taxxa hu relatat mhux biss mal-
              ispiża tar-rimunerazzjoni imma wkoll mal-ishma. F’din is-sitwazzjoni, l-eċċess
              tat-taxxa kurrenti jew differita assoċjata għandu jiġi rikonoxxut direttament
              f’ishma.’»

         C2 Fil-paragrafu 6 tal-IAS 16 Proprjetà, Impjant u Apparat, paragrafu 7 tal-IAS 38
         Assi Intanġibbli, u paragrafu 5 tal-IAS 40 Investiment fil-proprjetà, kif rivedut fl-
         2003, id-definizzjoni ta’ prezz ġiet emendata biex taqra kif ġej:

         ‘Il-prezz hu l-ammont ta’ flus jew ekwivalenti ta’ flus imħallsa jew il-valur ġust ta’
         pagament ieħor mogħti biex jiġi akkwistat ass fiż-żmien tal-akkwist jew il-
         kostruzzjoni tiegħu jew, fejn applikabbli, l-ammont attribwit lil dak l-ass meta jiġi
         inizjalment rikonoxxut b’konformità mal-ħtiġijiet speċifiċi ta’ IFRSs oħra, eż IFRS 2
         Pagament ibbażat fuq Ishma.’»

         IFRS 2C3 IAS 19 Benefiċċji tal-Impjegati ġie emendat kif deskritt isfel.

         Introduzzjoni

         Paragrafu 2 ġie emendat biex jaqra kif ġej:

              ‘2. L-iStandard jidentifika erba’ kategoriji ta’ benefiċċji tal-impjegati:

              …

                     (c) …;

                     u

                     (d) benefiċċji għat-terminazzjoni.’»

         Paragrafu 11 tneħħa.

         Standard

         Paragrafu 1 ġie emendat biex jaqra kif ġej:

              ‘1.Dan l-iStandard għandu jiġi applikat minn min iħaddem fl-għoti ta’ kont tal-
              benefiċċji kollha tal-impjegati, minbarra dawk li għalihom japplika l-IFRS 2
              Pagament ibbażat fuq Ishma.’»

         Paragrafu 3 ġie emendat biex jaqra kif ġej:

              ‘3. Il-benefiċċji tal-impjegati li għalihom japplika dan l-iStandard jinkludu
              dawk ipprovduti: …’»

         Paragrafu 4 ġie emendat biex jaqra kif ġej:

              ‘4. Benefiċċji tal-impjegati jinkludu:
 ---pagebreak--- 176          MT             Il-Ġurnal Uffiċjali ta’ l-Unjoni Ewropea                17.12.2008

            …

                  (c) …;

                  u

                  (d) benefiċċji tat-terminazzjoni.

            Għax kull kategorija identifikata f’(a)-(d) fuq għandha karatteristiċi differenti,
            …’»

      Fil-paragrafu 7:

      –     id-definizzjonijiet ta’ benefiċċji tal-kumpens bl-ishma u pjanijiet għall-
            kumpens bl-ishma tneħħew.

      –     fid-definizzjonijiet ta’ benefiċċji għall-impjegati għal perjodu qasir, benefiċċji
            wara t-tmiem tal-impjieg, u benefiċċji oħra fit-tul għall-impjegati, ir-referenzi
            għal benefiċċji tal-kumpens b’ishma tneħħew.

      Fil-paragrafu 22 l-aħħar sentenza tneħħiet.

      Paragrafi 144–152 tneħħew.

      IFRS 2C4 Fl-IAS 32 Strumenti Finanzjarji: Wiri u Preżentazzjoni, iddaħħal
      paragrafu ġdid 4(f), kif ġej:

            ‘(f)strumenti finanzjarji, kuntratti u obbligazzjonijiet taħt tranżazzjonijiet
            ibbażati fuq ishma li għalihom japplika l-IFRS 2 Pagament ibbażat fuq Ishma,
            minbarra

                  (i)kuntratti fl-iskop tal-paragrafi 8-10 ta’ dan l-iStandard, li għalihom
                  japplika dan l-iStandard,

                  (ii)paragrafi 33 u 34 ta’ dan l-iStandard, li għandu jiġi applikat għal
                  ishma tat-teżor mixtrija, mibjugħa, maħruġa jew ikkanċellati
                  b’konnessjoni ma’ pjanijiet ta’ opzjonijiet fuq l-ishma tal-impjegati,
                  pjanijiet ta’ xiri ta’ ishma mill-impjegati, u kull arranġamenti oħra għal
                  pagamenti bbażati fuq ishma.’»

      C5 IAS 33 Qligħ kull sehem ġie emendat kif deskritt isfel.

      Paragrafu 47A iddaħħal kif ġej:

            ‘47A. Għal opzjonijiet fuq l-ishma u arranġamenti ta’ pagamenti oħra bbażati
            fuq ishma li għalihom japplika l-IFRS 2 Pagament ibbażat fuq ishma, il-prezz
            tal-offerta li hemm referenza għalih fil-paragrafu 46 u l-prezz tal-eżerċizzju li
            hemm referenza għalih fil-paragrafu 47 għandu jinkludi l-valur ġust ta’
            kwalunkwe oġġetti jew servizzi li għandhom jiġu pprovduti lill-entità fil-futur
            taħt l-opzjoni fuq l-ishma jew arranġament ieħor tal-pagament ibbażat fuq
            ishma.’»
 ---pagebreak--- 17.12.2008         MT          Il-Ġurnal Uffiċjali ta’ l-Unjoni Ewropea                         177

         C6 Fl-IAS 38 Assi Intanġibbli, il-paragrafu 26 tneħħa.

         C7 Fl-IAS 39 Strumenti Finanzjarji: Rikonoxximent u Kalkolu, iddaħħal paragrafu
         ġdid 2(j), kif ġej:

               ‘(j)strumenti finanzjarji, kuntratti u obbligazzjonijiet taħt tranżazzjonijiet tal-
               pagament ibbażati fuq ishma li għalihom japplika l-IFRS 2 Pagament ibbażat
               fuq Ishma, minbarra kuntratti fl-iskop tal-paragrafi 5-7 ta’ dan l-iStandard, li
               għalihom japplika dan l-iStandard.’»

         C8 IFRS 1 L-ewwel Adozzjoni ta’ Standards Internazzjonali ta’ Rappurtaġġ
         Finanzjarju ġie emendat kif deskritt isfel.

         Fil-paragrafu 12, ir-referenza għall-paragrafi 13-25A nbidlet għal 13-25C.

         Paragrafu 13(f) u (g) ġie emendat u ddaħħal sottoparagrafu ġdid (h) kif ġej:

               ‘(f) assi u obbligazzjonijiet ta’ sussidjarji, assoċjati u negozju bi sħab (paragrafi
               24 u 25);

               (g) nomina ta’ strumenti finanzjarji rikonoxxuti qabel (paragrafu 25A);

               u

               (h) tranżazzjonijiiet ta’ pagamenti bbażati fuq ishma (paragrafi 25B u 25C).’»

         Iddaħħlu paragrafi ġodda 25B u 25C, kif ġej:

               ‘25B. Adottatur tal-ewwel darba hu inkoraġġut, imma mhux mitlub, japplika l-
               IFRS 2 Pagament ibbażat fuq Ishma lil strumenti azzjonarji li ngħataw fis-7 ta’
               Novembru 2002 jew qabel. Adottatur tal-ewwel darba hu inkoraġġut ukoll,
               imma mhux mitlub, japplika l-IFRS 2 lil strumenti azzjonarji li ngħataw wara
               s-7 ta’ Novembru 2002 li taw vestiment qabel dak li ġie aktar tard minn (a) id-
               data ta’ tranżizzjoni għall-IFRSs u (b) l-1 ta’ January 2005. Madankollu, jekk
               adottatur tal-ewwel darba jagħżel li japplika l-IFRS 2 lil tali strumenti
               azzjonarji, jista’ jagħmel hekk biss jekk l-entità wriet pubblikament il-valur
               ġust ta’ dawk l-istrumenti azzjonarji, iddeterminati fid-data tal-kalkolu, kif
               iddefinit fl-IFRS 2. Għall-għotjiet kollha ta’ strumenti azzjonarji li għalihom
               ma ġiex applikat l-IFRS 2 (eż. strumenti azzjonarji mogħtija fis--7 ta’
               Novembru 2002 jew qabel), adottatur tal-ewwel darba għandu xorta waħda juri
               l-informazzjoni mitluba mill-paragrafi 44 u 45 tal-IFRS 2. Jekk adottatur tal-
               ewwel darba jimmodifika t-termini jew kundizzjonijiet ta’ għotja ta’ strumenti
               azzjonarji li liihom ma ġietx applikata l-IFRS 2, l-entità mhix mitluba tapplika
               l-paragrafi 26-29 tal-IFRS 2 jekk il-modifikazzjoniiet saru qabel dak li ġie
               aktar tard minn (a) id-data tat-tranżizzjoni għall-IFRSs u (b) l-1 ta’ Jannar.

         IFRS 225C. Adottatur tal-ewwel darba hu inkoraġġut, imma mhux mitlub, japplika l-
IFRS 2 għall-obbligazzjonijiet li jinħolqu minn tranżazzjonijiet ta’ pagamenti bbażati fuq
ishma li ġew imħallsa qabel id-data ta’ tranżizzjoni għall-IFRSs. Adottatur tal-ewwel darba hu
inkoraġġut ukoll, imma mhux mitlub, japplika l-IFRS 2 għall-obbligazzjonijiet li tħallsu qabel
l-1 ta’ Jannar 2005. Għall-obbligazzjonijiet li għalihom jiġi applikat l-IFRS 2, l-adottatur tal-
 ---pagebreak--- 178           MT           Il-Ġurnal Uffiċjali ta’ l-Unjoni Ewropea          17.12.2008

ewwel darba mhux mitlub jerġa’ jistqarr informazzjoni komparattiva sal-punt li l-
informazzjoni hi relatata ma’ perjodu jew data li huma aktar kmieni mis-7 ta’ Novembru
2002.’»